
 讝讛 讛谞诪讻专 诇注讘讜讚转 讻讜讻讘讬诐 注爪诪讛. 诇讞讟讜讘 注爪讬诐 讜砖讗专 爪专讻讬讛 讜诇讗 诇砖诐 讗诇讛讜转: 讛讗 讗讛讚专讬讛 拽专讗. 诇讻诇 讬砖专讗诇 诇专讞诐 注诇讬讜: 诇讬讚讞讬 讗讘谉 讗讞专 讛谞讜驻诇. 讗讚讞讛 讗讘谉 砖诇讗 转讛讗 诇讜 讙讗讜诇讛: 专讘讜转 讘砖谞讬诐. 诪砖诪注 砖讬讛讗 专讘讜讬 讘砖谞讬诐 讜讻讬 讗驻砖专 诇讛讬讜转谉 诪专讜讘讜转 注诇 砖砖 讗讜 诪讜注讟讜转: 讗诇讗. 讛''拽 讗诐 讬砖 专讘讜讬 讘讚诪讬讜 砖谞转专讘讛 讘转讜讱 砖谞讬诐 讛诇诇讜 讻讙讜谉 砖讛砖讘讬讞 诪讻住祝 诪拽谞转讜 讞砖讜讘 讻诪砖注转 拽谞讬讬讛 诇讛拽诇: 谞转诪注讟 讻住驻讜. 讘转讜讱 砖谞讬诐 讛诇诇讜 讞砖讜讘 讗讜转讜 讻驻讬 讚诪讬 砖谞讬讜 砖诇 注讻砖讬讜: 谞讬转讬讘 诇讬讛. 讚诪讬 讗专讘注 砖谞讬诐 讜诇讗 讗讬讬专讬 拽专讗 诇讗 讘讛砖讘讬讞 讜诇讗 讘讛讻住讬祝: 诇讞爪讗讬谉. 讛讙讬注 讬讚讜 诇讚诪讬 讞爪讬 讙专注讜谞讜 讬转谞诐 讜讬诪注讟 讞爪讬 砖谞讬讜 诪注诇讬讜: 讗讜 讗讬谉 谞讙讗诇. 讻诇诇 讗诇讗 讗''讻 诪爪讗 讻讚讬 讙讗讜诇转讜: 砖讚讛 讗讞讜讝讛. 讻转讬讘 讘讛 讜诪爪讗 讻讚讬 讙讗讜诇转讜 讜诇讗 诇讞爪讗讬谉 讜讛讻讗 讻转讬讘 讬砖讬讘 讙讗讜诇转讜 讜诇讗 讻转讬讘 讻讚讬: 讗讜 讚讬诇诪讗 诇拽讜诇讗 讗诪专讬谞谉. 讚讙讗讜诇转 讞爪讗讬谉 讬砖 讘讛 诇讛拽诇 讜诇讛讞诪讬专 讻讚诇拽诪讬讛 讜讛讬讻讗 讚讛讜讬 拽讜诇讗 诇讙讘讬讛 讗诪专讬谞谉 讚谞讙讗诇 讜讛讬讻讗 讚讛讜讬 讞讜诪专讗 讗诪专讬谞谉 讚讗讬谞讜 谞讙讗诇 讻讚讗诪专 拽专讗 讙讘讬 讛砖讘讬讞 讜讛讻住讬祝 讚讗讝诇讬谞谉 诇拽讜诇讗: 诇讗讜 讗诪专转. 诇注讬诇 (讚祝 讬讞.) 讙谞讬讘讜 讞诪砖 诪讗讜转 讜砖讜讛 讗诇祝 诇讚讘专讬 讛讻诇 讗讬谞讜 谞诪讻专 讗诇诪讗 讜谞诪讻专 讻讜诇讜 讜诇讗 讞爪讬讜 诪砖诪注 讛讻讗 谞诪讬 讚讻转讬讘 (讜讬拽专讗 讻讛) 讗讜 讛砖讬讙讛 讬讚讜 讜谞讙讗诇 讻讜诇讜 讜诇讗 讞爪讬讜 诪砖诪注: 诪砖讻讞转 诇讛 诇拽讜诇讗. 讚讛讜讬讗 诇讛 讛讙讗讜诇讛 拽讜诇讗 讙讘讬讛 诇讟讜讘转讜 讜诪砖讻讞转 诇讛 诇专注转讜: 讝讘谞讬讛 讘诪讗讛. 拽谞讗讜 讘诪谞讛 讜讬讛讬讘 诇讬讛 讛讗讬 注讘讚 讘转专 讛讻讬 讞诪砖讬诐 讘讙讗讜诇转 讞爪讬讜 讗讬 讗诪专转 讛讜讬讗 讙讗讜诇讛 讻讬 讗讬讬拽专 转讜 诇讗 讘专砖讜转 讚诪专讬讛 讗讬讬拽专 讗诇讗 驻诇讙讬讛 讜讗诐 讘讗 注讻砖讬讜 诇讙诪讜专 驻讚讬讜谞讜 讬讛讬讘 诇讬讛 诪讗讛 讜谞驻讬拽: 讜讗讬 讗诪专转 讗讬谞讜 谞讙讗诇. 讗讬讬拽专 讻讜诇讬讛 讘专砖讜转 讚诪专讬讛 讜讬讛讬讘 诇讬讛 诪讗讛 讜讞诪砖讬谉: 讜讛讗 讗诪专转 谞转专讘讛 讻讜'. 讚讛讬讻讗 讚谞砖讘讞 讗讬谉 诪讞砖讘讬诐 诇讜 讗诇讗 讻砖注转 诪拽谞转讜: 讚讗讬讬拽专 讜讝诇 讜讗讬讬拽专. 砖拽谞讛讜 讘诪讗转讬诐 讜讛讜讝诇 讜注诪讚 注诇 诪谞讛 讜讞砖讬讘 诇讬讛 讻驻讬 砖谞讬讜 讜谞转谉 诇讜 讞诪砖讬诐 讜诇讗 讛住驻讬拽 诇讙诪讜专 驻讚讬讜谞讜 注讚 砖讛讜拽专 讜注诪讚 注诇 诪讗转讬诐: 讛''讙 讘诪住拽谞讗 讜讗讬 讗诪专转 讗讬谞讜 谞讙讗诇 诇讞爪讗讬谉 讛谞讬 诪讗讛 驻拽讚讜谉 谞讬谞讛讜 讙讘讬讛 讬讛讬讘 诇讬讛 谞讬讛诇讬讛 讜谞驻讬拽. 讜诇''讙 讜讛讗 讗诪专转 谞转诪注讟 讻住驻讜 讻讜'. 讜讗讬 讗诪专转 讗讬谞讜 谞讙讗诇 诇讞爪讗讬谉 诇讗 拽谞讗谉 讛讗讚讜谉 讘转讜专转 讙讗讜诇讛 讜注讻砖讬讜 砖讛讻住讬祝 讛讜讗 注讜诪讚 讻讜诇讬讛 诇驻讚讜转讜 讜讛谞讱 讝讜讝讬 讛讜讜 驻拽讚讜谉 讙讘讬讛 讜讬讛讬讘 诇讛讜 谞讬讛诇讬讛 讜谞驻讬拽: 讛诪讜讻专 讘讬转 讘注讬专 讞讜诪讛. 砖讛讜讗 谞讙讗诇 注讚 砖谞讛 讜诇讗 讬讜转专: 谞讙讗诇 诇讞爪讗讬谉. 讗诐 谞转谉 讞爪讬 讚诪讬讜 讘转讜讱 砖谞讛 诪驻专讬拽 驻诇讙讬讛 讗讜 诇讗: 讙讗讜诇转讜. 讬诪讬诐 转讛讬讛 讙讗讜诇转讜: 讛讬讻讗 讚讙诇讬. 讘讻讚讬 讙讗讜诇转讜 诇诪讬诪专讗 讚讻讜诇讛 讙讗讜诇讛 讘注讬谞谉 讙诇讬: 讜讛讬讻讗. 讚诇讗 讻转讬讘 讘讛 讻讚讬 诇讗 诪讬讬转讬谞谉 诇讬讛: 砖诇讜讛. 讗诐 讗讬谉 诇讜 诇讜讛 诪讗讞专讬诐 讜讙讜讗诇 诪讛 砖讗讬谉 讻谉 诪讜讻专 讘砖讚讛 讗讞讜讝讛 讚讘注讬谞谉 讜讛砖讬讙讛 讬讚讜 (讜讬拽专讗 讻讛) 诪砖诪注 谞诪讬 砖讙讜讗诇 诇讞爪讗讬谉: 讜讗诐 讙讗诇 讬讙讗诇. 讘诪拽讚讬砖 砖讚讛 讗讞讜讝讛: 诇驻讬 砖诪爪讬谞讜 讻讜'. 专''砖 讚专讬砖 讟注诪讗 讚拽专讗 讘讻诇 讚讜讻转讗 (讘''诪 讚祝 拽讟讜.) 讜讛讻讗 谞诪讬 讬讛讬讘 讟注诪讗 诇拽专讗 讜讗砖诪注讬谞谉 讚讛拽驻讬讚讛 转讜专讛 诇讞讝讜专 砖诇讗 转驻拽注 讗讞讜讝讛 诪讬讜专砖讬诐 诇驻讬 砖讬驻讛 讻讞 诪讜讻专 砖讗讬谉 谞讞诇转讜 谞驻拽注转 砖讛专讬 讞讜讝专转 诇讜 讘讬讜讘诇 诇驻讬讻讱 诇讗 讞砖 诇讬驻讜转 讻讞讜 诇诇讜讜转 讜诇讙讗讜诇 诇讞爪讗讬谉 讗讘诇 诪拽讚讬砖 诇驻讬 砖讛讜专注 讻讞讜 诇讛驻住讬讚 谞讞诇转讜 讘讬讜讘诇 讻讚讻转讬讘 (讜讬拽专讗 讻讝) 讜讛讬讛 讛砖讚讛 讘爪讗转讜 讘讬讜讘诇 拽讚砖 讜讙讜' 讜诪转讞诇拽 诇讻讛谞讬诐 讬讬驻讛 讛讻转讜讘 讻讞讜 讘转讞诇转 驻讚讬讜谞讜 诇诇讜讜转 讜诇讙讗讜诇 诇讞爪讗讬谉 讜诪讛讻讗 讗讬转 诇谉 诇诪讬讙诪专 谞诪讬 诪讜讻专 讘讬转 讘讘转讬 注专讬 讞讜诪讛 讚诇讜讛 讜讙讜讗诇 讜讙讜讗诇 诇讞爪讗讬谉 砖讛专讬 讛讜专注 讻讞讜 诇讬讞诇讟 讘住讜祝 砖谞讛 讜诇讗 讬爪讗 讘讬讜讘诇: 讗讬转讬讘讬讛. 讚拽转谞讬 住讬驻讗 诪讜讻专 讘讬转 讘讘转讬 注专讬 讞讜诪讛 讬讜讻讬讞 砖讗讬谉 诇讜讛 讜讙讜讗诇 讜讻讜': 诪讜讻专 砖讚讛 讗讞讜讝讛 讛讜专注 讻讞讜 诇讬讙讗诇 诪讬讚. 注讚 砖转讛讗 砖转讬 砖谞讬诐 讘讬讚 讛诇讜拽讞 讻讚讻转讬讘 (砖诐 讻讛) 讘诪住驻专 砖谞讬 转讘讜讗讜转 讬诪讻专 诇讱 讗讬谉 诪讻讬专讛 驻讞讜转讛 诪砖转讬 砖谞讬诐 诪注转 诇注转 讜讗讞''讻 讙讜讗诇 讘讙专注讜谉 讻住祝 讻讚讻转讬讘 (砖诐) 诇驻讬 专讜讘 讛砖谞讬诐 讜讞砖讘 讗转 砖谞讬 诪诪讻专讜 讜讙讜' 讻诪讛 砖谞讬诐 讛诐 诪砖诇拽讞讛 注讚 讛讬讜讘诇 砖讛讬讛 注转讬讚 诇讛讞讝讬专 诇讘注诇讬诐 注砖专讬诐 砖谞讛 讜讚诪讬讛 注砖专讬诐 诪谞讛 讛专讬 砖拽谞讬讬转 转讘讜讗讜转 讻诇 砖谞讛 讘诪谞讛 讜讻谉 讬讙专注 诇讻诇 砖谞讛 砖讗讻诇讛 诇驻讬 讙讗讜诇转讜: 

转讜住驻讜转



 讙讗讜诇转讜 讙讗讜诇转讜 讙诪专. 谞专讗讛 诇专''转 讚诇讗讜 讙''砖 讙诪讜专讛 讛讬讗 讗诇讗 讙诇讜讬 诪讬诇转讗 讘注诇诪讗 讛讜讗 讚讗讬 讙''砖 讙诪讜专讛 讛讬讗 讗''讻 诪讗讬 拽讗诪专 讗讜 讚诇诪讗 诇拽讜诇讗 讗诪专讬谞谉 诇讞讜诪专讗 诇讗 讗诪专讬谞谉 讛讗 讻讬讜谉 讚讛讜讬 讙''砖 讘讬谉 诇拽讜诇讗 讘讬谉 诇讞讜诪专讗 讗讬转 诇谉 诇诪讬诇祝 讚讗讬谉 讙''砖 诇诪讞爪讛 讜讻谉 诪砖诪注 诇拽诪讬讛 讙讘讬 讘转讬 注专讬 讞讜诪讛 拽讗诪专 讛讬讻讗 讚讙诇讬 讙诇讬 讜讛讬讻讗 讚诇讗 讙诇讬 诇讗 讙诇讬 讜讗讬 讙''砖 讛讬讗 讗驻讬诇讜 讛讬讻讗 讚诇讗 讙诇讬 谞诪讬: 讗讬转讬讘讬讛. 驻讬' 诪住讬驻讗 讚拽转谞讬 诪讜讻专 讘讬转 讘讘转讬 注专讬 讞讜诪讛 讬讜讻讬讞 砖讗讬谞讜 诇讜讛 讜讙讜讗诇 讜讙讜讗诇 诇讞爪讗讬谉 讜讗诐 转讗诪专 诪讗讬 驻专讬讱 诇专讘讬 砖诪注讜谉 讚讬诇诪讗 讛讱 讘专讬讬转讗 讗转讬讗 讻讜讜转讬讛 讚专讘讬 砖诪注讜谉 讜讛讗 讚拽讗诪专 诇注讬诇 讙讘讬 讘转讬 注专讬 讞讜诪讛 砖诇讜讛 讜讙讜讗诇 讜讙讜讗诇 诇讞爪讗讬谉 讛讬讬谞讜 讘转专 讚专讘讬 诇谉 拽专讗 讘诪拽讚讬砖 讗诐 讙讗诇 讬讙讗诇 讗讘诇 

专诪讘"谉

讗讜 讚诇诪讗 诇拽讜诇讗 讗诪专讬谞谉 诇讞讜诪专讗 诇讗 讗诪专讬谞谉. 驻专砖"讬 讝"诇 讚讙讗讜诇转 讞爪讗讬谉 讬砖 讘讛 诇讛拽诇 讜诇讛讞诪讬专 讻讚诇拽诪谉 讜讛讬讻讗 讚讛讜讬讗 拽讜诇讗 诇讚讬讚讬讛 讗诪专讬谞谉 讚谞讙讗诇 讜讛讬讻讗 讚讛讜讬讗 讞讜诪专讗 诇讚讬讚讬讛 讗诪专讬' [讚讗讬谞讜 谞讙讗诇] 讻讚讙诇讬 拽专讗 讙讘讬 讛砖讘讬讞 讜讛讻住讬祝 讚讗诪专讬谞谉 诇拽讜诇讗.
讜讗讬谞讜 诪讞讜讜专 诇讬, 讚讗讬 讙诪专讬谞谉 讙"砖 注"讻 讘讬谉 诇拽讜诇讗 讘讬谉 诇讞讜诪专讗 讗诪专讬谞谉 讻讬 讛转诐 讜讗讬谉 讙讝讬专讛 砖讜讛 诇讞爪讗讬谉 讜讗讬 诇讗 讙诪专讬谞谉 讙"砖 讛讜讛 诇讬讛 诇诪讬诪专 诪讗讬 讟注诪讗 诇讗 讙诪专讬谞谉 诇讛 讗讬 谞诪讬 讛讜讛 诇讬讛 诇诪讬诪专 讛讬讻讗 讚讙诇讬 讙诇讬 讛讬讻讗 讚诇讗 讙诇讬 诇讗 讙诇讬 讻讚讗诪专讬谞谉 诇拽诪谉.
讜诪砖诪注 讚讛讻讬 驻讬专讜砖讗: 讗讜 讚讬诇诪讗 讻讬 讙诪专讬谞谉 砖讜诐 讙"砖 讛"诪 诇讛拽诇 注诇 讛注讘讚 砖诪爪讬谞讜 砖讛拽讬诇讛 转讜专讛 注诇讬讜 讗讘诇 讙"砖 讝讜 砖讛讬讗 诇讛讞诪讬专 注诇讬讜 诇讗 讙诪专讬谞谉 诇讛 讚讛讜讛 住讘讬专讗 诇讬讛 讚讻诇 讝诪谉 砖讗转讛 诪讜谞注讜 诪诇讙讗讜诇 注爪诪讜 诇讞爪讗讬谉 讗转讛 诪讞诪讬专 注诇讬讜 讗注驻"讬 砖讗驻砖专 砖转讛讗 诪拽诇 注诇讬讜 讘讚诪讬 驻讚讬讜谉 讻讚诇拽诪谉 讜讛讗讬 讚诇讗 讗诪专 讗讜 讚讬诇诪讗 讛讬讻讬 讚讙诇讬 讙诇讬 讛讬讻讗 讚诇讗 讙诇讬 诇讗 讙诇讬 诪砖讜诐 讚注讚讬驻讗 诪讬谞讛 拽讗诪专 讚讗驻讬' 诇诪住拽谞讗 讚诇拽诪谉 讚讗驻讬' 讛讬讻讗 讚诇讗 讙诇讬 诪讬讬转讬 诇讬讛 讛讻讗 诇讗 讗诪专讬谞谉 讜讗诪专 诇讬讛 讗讬谞讜 谞讙讗诇 讚讙诇讬 讘讬讛 拽专讗 谞讙讗诇 讻讜诇讜 讜诇讗 讞爪讬讜 讜讗转讬 讗讘讬讬 讜讗诪专 讻讬 讗诪专转 谞讙讗诇 诇讞爪讗讬谉 诪砖讻讞转 诇讛 诇拽讜诇讗 讜诪砖讻讞转 诇讛 诇讞讜诪专讗 讗诪专 讻砖转诪爪讗 诇讜诪专 谞讙讗诇 诪驻谞讬 砖讛讜讗 讻讜讜谉 诇讛砖讬讘 注诇 诪讛 砖讗诪专 谞讙讗诇 诇讞爪讗讬谉 诪驻谞讬 砖讛讬讗 拽讜诇讗 讜讗注驻"讬 砖讝讛 讘讻诇诇 讝讛 转驻砖 诇讜 讗讜转讜 诇砖讜谉 注爪诪讜 砖讛讜讗 诪砖讬讘 注诇讬讜.
讜讬"诪 讗讜 讚讬诇诪讗 诇拽讜诇讗 讗诪专讜 诇讞讜诪专讗 诇讗 讗诪专讬' 讻诇讜诪专 讝讛 讛讙"砖 砖诇 讙讗讜诇转讜 讙讗讜诇转讜 讚注讘讚 讜砖讚讛 讗讞讜讝讛 诇讛拽诇 注诇 砖讚讛 讗讞讜讝' (讻讚讗诪专讛) [谞讗诪专讛] 讘讛砖讘讬讞 讜讛讻住讬祝 讻砖诐 砖讗转讛 诪讬拽诇 讘注讘讚 讻讚讗讬转讗 讘诪住讻转 注专讻讬谉 [讚祝 诇, 讗] 讜诇讗 谞讗诪专讛 诇讛讞诪讬专 注诇 讛注讘讚 砖讛转讜专讛 讛拽讬诇讛 注诇讬讜 诪讚讻转讬讘 注诪讱 讘诪讗讻诇 讜讘诪砖转讛:





讛讗 讚讗诪专讬谞谉 讘诪拽讚讬砖 砖讚讛 讗讞讜讝讛 讚谞讙讗诇 诇讞爪讗讬谉. 讗讬 拽砖讬讗 讛讱 讚讗诪专讬' 讘注专讻讬谉 讚祝 讻"讛 注"讗 讗诪专 讛专讬谞讬 谞讜转谉 讚讘专 砖谞讛 讘砖谞讛 讗讬谉 砖讜诪注讬谉 诇讜 诇讗 拽砖讛 讛转诐 砖讗谞讬 砖讛专讬 诇砖谞讛 讛讘讗讛 诪砖讜注讘讚 讛讜讗 讘砖注讘讜讚讜 讛讗' 讜讗讬谞讜 讙讗讜诇讛 注讚 砖讬讙讗诇谞讜 诇讛讜爪讬讗讜 诪专砖讜转讜 诇讙诪专讬 讻诇讜诪专 砖诪讛 砖讬驻讚讛 诇讗 讬讞讝讜专 诇砖注讘讜讚讜. 讛专讗讘"讚 讝"诇:





专砖讘"讗

讜讻讬 讬砖 砖谞讬诐 诪专讜讘讜转 讜讬砖 砖谞讬诐 诪讜注讟讜转. 驻讬专砖 专砖"讬 讜讻讬 讗驻砖专 诇讛讬讜转 诪专讜讘讜转 诪砖砖 讗讜 诪讜注讟讜转 诪砖砖. 讜拽砖讬讗 诇讬 讞讚讗 讚讛讗 诪砖诪注 讚讘砖谞讬诐 拽讗 拽砖讬讗 诇讬讛 讻讚讗诪专 讘住诪讜讱, 讗诐 讻谉 诇讬诪讗 拽专讗 讗诐 注讜讚 专讘讜转 砖谞讬诐 讜讗诐 诪注讟 谞砖讗专 砖谞讬诐, 诪讗讬 讘砖谞讬诐, 讚讗诇诪讗 (讛讗) [讚拽讗] 拽砖讬讗 诇讬讛. 讜注讜讚 讛讬讻讬 诪拽砖讛 诇讛讚讬讗 讜讻讬 讬砖 讬讜转专 诪砖砖 讗讜 诪讜注讟讜转 诪砖砖, [讛专讬] (讜)驻诇讜讙转讗 讚转谞讗讬 讛讬讗 讜拽讬讬诪讗 诇谉 讻专讘谞谉 讚讗诪专讬 诪讜讻专 注爪诪讜 谞诪讻专 诇砖砖 讜讬讜转专 注诇 砖砖. 讜谞专讗讛 诇讬 讚讛讻讬 驻讬专讜砖讜 讜讻讬 讬砖 砖谞讬诐 诪专讜讘讜转, 讚讘砖谞讬诐 诪砖诪注 讚讬砖 专讬讘讜讬 讘讙讜驻谉 砖诇 砖谞讬诐 讗讜 诪讬注讜讟 讘讙讜驻谉 砖诇 砖谞讬诐, 讗诇讗 谞转专讘讛 讻住驻讜, 讚讛讬讬谞讜 讻讗讬诇讜 谞转专讘讜 讛砖谞讬诐 讚诪诇讗讻转 讛砖谞讬诐 谞转专讘讛 讻谞"诇.



讗讜 讚诇诪讗 诇拽讜诇讗 讗诪专讬谞谉 诇讞讜诪专讗 诇讗 讗诪专讬谞谉. 驻讬专砖 专砖"讬 讚讙讗讜诇转 讞爪讗讬谉 讬砖 讘讛 诇讛拽诇 讜诇讛讞诪讬专 讻讚诇拽诪谉, 讜讛讬讻讗 讚讛讜讬 拽讜诇讗 诇讙讘讬讛 讗诪专讬谞谉 讚谞讙讗诇, 讜讛讬讻讗 讚讛讜讬讗 讞讜诪专讗 诇讙讘讬讛 讗诪专讬谞谉 讚讗讬谞讜 谞讙讗诇, 讻讚讙诇讬 拽专讗 讙讘讬 讛砖讘讬讞 讜讛讻住讬祝. 驻讬专讜砖 诇驻讬专讜砖讜 讚讙讝讬专讛 砖讜讛 诇讗 讬诇驻讬谞谉 讻诇诇, 讜讻讬讜谉 砖讻谉 诪住转讘专讗 讚谞讙讗诇 诇讞爪讗讬谉, 讛讜讗讬诇 讜讗砖讻讞谉 讚讗拽讬诇 专讞诪谞讗 讙讘讬讛, 讜讻讬讜谉 讚诪讛讗讬 讟注诪讗 讗转讬' 讘讬讛 讗祝 讗谞讜 谞讗诪专 讚讚讜拽讗 诇拽讜诇讗 诇讙讘讬 讚讬讚讬讛 讗诪专讬谞谉 诇讞讜诪专讗 诇讗 讗诪专讬谞谉, 讚诪诪拽讜诐 砖讘讗转 诪讛砖讘讬讞 讜讛讻住讬祝. [讗讜诇讬 讞住专 讻讗谉 讗讬讝讛 转讬讘讛]. 讜讛专讗讘"讚 驻讬专砖 讙讝讬专讛 砖讜讛 讝讜 诇讗 谞砖谞讬转 讗诇讗 诇讛拽诇 注诇 砖讚讛 讗讞讜讝讛, 砖谞诇诪讚 讗讜转讜 诪注讘讚 注讘专讬 诇注谞讬谉 讛砖讘讬讞 讜讛讻住讬祝 讻讚讗讬转讗 讘注专讻讬谉, 讗讘诇 诇讛讞诪讬专 注诇 注讘讚 讛谞诪讻专 诇讙讜讬 诇讗 谞讗诪专讛, 砖讗讬谉 诇谞讜 诇讛讞诪讬专 注诇讬讜 讜诇讛拽诇 诇讙讜讬 讗诇讗 讗诐 讻谉 谞转驻专砖 讘讜.



讜讛讗 讚讗诪专 讗讘讬讬 讗诐 转诪爪讗 诇讜诪专 谞讙讗诇 诇讞爪讗讬谉 诪砖讻讞转 诇讛 诇讞讜诪专讗. 讜诇讗 拽讗诪专 讗诐 转诪爪讗 诇讜诪专 讗讬谞讜 谞讙讗诇 诇讞爪讗讬谉 诪砖讻讞转 诇讛 诇讞讜诪专讗 讜讻讜'. 驻讬专砖 讛专讗讘"讚 诪砖讜诐 讚讗讘讬讬 诇住讬讜注讬 诇专讘 砖砖转 讗转讗. 讻诇讜诪专 诇讗 转讬讞讜砖 诇讛 诇讛讱 讚专砖讛 讚拽讗 讚专砖转 讘讬讛 讜谞讙讗诇 讻讜诇讜 讜诇讗 讞爪讬讜, 讚讗祝 注诇 讙讘 讚诇拽讜诇讗 讗讝诇讬谞谉 讘讬讛 讜诇讗 诇讞讜诪专讗, 讗祝 讻砖转诪爪讗 诇讜诪专 谞讙讗诇 诇讞爪讗讬谉 讗讬谞讜 拽讜诇讗 讙专讬讚讗 诇讙讘讬讛, 讚讬砖 讘讜 诇讛拽诇 讜诇讛讞诪讬专 讜诇讛讗讬 驻讬专讜砖讗 诇讗 转讬拽砖讬 诇谉 讗诪讗讬 诇讗 拽讗诪专 讗讜 讚诇诪讗 讛讬讻讗 讚讙诇讬 讙诇讬 讛讬讻讗 讚诇讗 讙诇讬 诇讗 讙诇讬 讻讚讗诪专 讘住诪讜讱, 讚讛讻讗 注诇 讻专讞讬谉 讗讬讻讗 诇讙讝讬专讛 砖讜讛 诇讙讘讬 砖讚讛 讗讞讜讝讛 诇诪讬诇祝 注诇讬讛 诪注讘讚 注讘专讬 诇注谞讬谉 讛砖讘讬讞 讜讛讻住讬祝.



讗讬 讗诪专转 讗讬谉 谞讙讗诇 诇讞爪讗讬谉 讛谞讱 诪讗讛 驻拽讚讜谉 谞讬谞讛讜. 转诪讬讛讗 诇讬 讛讬讻讬 讛讜讜 驻拽讚讜谉, 讜讛讗 讗讬讛讜 诇驻专注讜谉 拽讘诇讬谞讛讜, 讚讗祝 讻砖转诪爪讗 诇讜诪专 讚讗讬谞讜 谞讙讗诇 诇讞爪讗讬谉, 讛讬讬谞讜 砖讗讬谞讜 讬讻讜诇 诇讻讜祝 讗转 讛讗讚讜谉 诇拽讘诇 驻讚讬讜谞讜 诇讞爪讗讬谉, 讗祝 注诇 讙讘 讚讘注诇诪讗 讛讜讬 驻专注讜谉, 讻讚讗诪专讬谞谉 讘诪爪讬注讗 (注讝, 讘) 驻专注讬讛 讝讜讝讗 讝讜讝讗 驻专注讜谉 讛讜讬, 讗讘诇 讗讬 讗专爪讬讬讛 讜讗转专爪讬 讜拽讘讬诇 诇驻专注讜谉 讗诪讗讬 诇讗 讛讜讬 驻专注讜谉, 讻讬讜谉 讚拽讘诇讬讛 拽讘诇讬讛, 讜讗祝 讻砖转诪爪讗 诇讜诪专 砖讗住讜专 诇讙讗讜诇 诇讞爪讗讬谉 讻砖诐 讗住讜专 诇讙讗讜诇 转讜讱 砖转讬 砖谞讬诐, 讻讚转谞谉 讘注专讻讬谉 驻专拽 讛诪讜讻专 砖讚讛讜 (注专讻讬谉 讻讟, 讘) 讚转谞谉 讛转诐 讛诪讜讻专 砖讚讛讜 讘砖注讛 砖讛讬讜讘诇 谞讜讛讙 讗讬谞讜 诪讜转专 诇讙讗讜诇 驻讞讜转 诪砖转讬 砖谞讬诐 砖谞讗诪专 (讜讬拽专讗 讻讛, 讟讜) 讘诪住驻专 砖谞讬 转讘讜讗讜转 讬诪讻讜专 诇讱, 讜讗诪专讬谞谉 注诇讛 讘讙诪专讗 讗讞讚 讛诇讜拽讞 讜讗讞讚 讛诪讜讻专 拽讬讬诪讬 注诇讬讛 讘注砖讛, 讗驻讬诇讜 讛讻讬 讗讬 注讘专 讜拽讘讬诇 拽讘讬诇 讜讗驻专讬拽 注诇讬讛. 讜注讜讚 讚讘转讜讱 砖谞讬砖谞讬诐 讗讬讻讗 注砖讛 诪砖讜诐 讚讻转讬讘 讘诪住驻专 砖谞讬 转讘讜讗讜转 讜讘注讬谞谉 砖谞讬诐 (转拽谞讛) [讻转拽谞转谉] 讜诇讬讻讗, 讗讘诇 讘讙讗讜诇转 讞爪讗讬谉 诇讗 讗砖讻讞谉 讜讗讬讻讗 诇诪讬诪专 讚讛讻讗 讘讚拽讘讬诇 住转诐, 讜讻讗讜转讛 砖讗诪专讜 讘诪住讻转 砖讘讜注讜转 (诪讗, 讘) 讜讗诇 转驻专注谞讬 讗诇讗 讘讗驻讬 转专讬 讚转谞讜 讛诇讻转讗, 讗讝诇 讜驻专注讬讛 讘讬谉 讚讬诇讬讛 诇讚讬诇讬讛 讜讗转谞讬住讜 讻讜', 讜讗诪专 讗讬谉 拽讘诇转讬谞讛讜 诪讬谞讬讛 诪讬讛讜 讗诪讬谞讗 诇讬讛讜讜 驻拽讚讜谉 讘讬讚讬 注讚 讚诪讬讬转讬 转专讬 讚转谞讜 讛诇讻转讗 讜诪拽讬讬诐 转谞讗讬讛. 讜讛讻讗 讻讬讜谉 讚拽讘诇讬谞讛讜 住转诐 讜诪讚讬谞讗 诇讗 讛讜讬 驻专注讜谉, 讚讘专 转讜专讛 讞砖讘讬谞讛讜 诇讛讜 讻驻拽讚讜谉 注讚 讚驻专注 诇讬讛 讚诪讬 讻讜诇讬讛. 讗讘诇 讗讬 讗转谞讜 讘驻讬专讜砖 砖讬讛讗 驻专注讜谉 讘讬谉 砖转诪爪讗 诇讜诪专 谞讙讗诇 讗讜 讗讬谞讜谞讙讗诇 驻专注讜谉 讛讜讬, 讜讬讛讬讘 诇讬讛 诪讗讬 讚讗讬砖转讗专 注诇讬讛 讜谞驻讬拽.
讜诪讛讻讗 谞诪讬 诪砖诪注 讚讗祝 讻砖转诪爪讗 诇讜诪专 谞讙讗诇 诇讞爪讗讬谉, 讘注讘讚 讗讬谞讜 注讜讘讚 讗转 专讘讜 讬讜诐 讗讞讚 讜讗转 注爪诪讜 讬讜诐 讗讞讚. 讜讗诐 拽专拽注 讛讜讗 讻讙讜谉 讘讬转 讘讘转讬 注专讬 讞讜诪讛 讗讬谞讜 谞讜讟诇 讞爪讬 驻讬专讜转讬讜, 讗诇讗 讻讜诇讛讜 驻讬专讜转 讚诇讜拽讞 讛讜讜, 注讚 讚驻专注 诇讬讛 讻讜诇讬讛, 讚讗讬 诇讗 转讬诪讗 讛讻讬 讛讬讗 谞诪讬 讻讬 讗转专爪讬 讜拽讘讬诇 讞爪讬 讚诪讬讜 讛讗 讗驻专讬拽 驻诇讙讬讛 讜讝讻讛 讘讞爪讬 驻讬专讜转讬讜 诪注转讛, 讜讗诐 讻谉 讛讬讻讬 拽专讬谞谉 诇讛讜 驻拽讚讜谉, 讗讚专讘讛 驻专注讜谉 讙诪讜专 讛讜讬, 讜讛诇讻讱 诪住转讘专讗 诇注谞讬谉 诪诪砖讻谉 砖讚讛讜 砖讙讜讗诇 诇讞爪讗讬谉 诪讚讬谞讗 讻讚讘注讬谞谉 诇诪讬讻转讘. 讗讬 讙讗诇 诇讞爪讗讬谉 驻讬专讬 诪讬讛讗 讻讜诇讛讜 讚诪诇讜讛 谞讬谞讛讜, 讚讻讜诇讬讛 砖讚讛 讗砖转注讘讜讚讬 讗砖转注讘讚 诇讻讜诇讛 诪诇讜讛, 讜注讚 讚驻专注 诇讬讛 讻讜诇讛 诪诇讜讛 诇讗 砖拽讬诇 驻讬专讬 讜诇讗 讻诇讜诐.
讜讻谉 谞专讗讛 讚注转 讛' 专' 砖诪讜讗诇 讘专 诪讗讬专 讘讘讘讗 讘转专讗 驻专拽 讘讬转 讻讜专 (讘讘讗 讘转专讗 拽讚, 讘) 讙讘讬 讛讬讜 砖诐 谞拽注讬谉 注诪讜拽讬谉 讬' 讟驻讞讬诐 讗讬谉 谞诪讚讚讬谉 注诪讛, 讜讗拽砖讬谞谉 谞讛讬 讚讘讛讚讬 讗专注讗 诇讗 拽讚砖讬 诇讬拽讚砖讜 讘讗驻讬 谞驻砖讬讬讛讜, 讜驻讬专砖 讛讜讗 讝"诇 谞讛讬 谞诪讬 砖讗讬谞讜 讘讻诇诇 讛砖讚讛 诇注谞讬谉 驻讚讬讜谉, 讬驻讚讜 讘驻谞讬 注爪诪谉 诇讞砖讘讜谉 讘讬转 讝专注 讞讜诪专 砖注讜专讬诐 讘讞诪砖讬诐 砖拽诇 讻住祝, 讜谞驻拽讗 诪讬谞讛 砖谞讙讗诇讬谉 讘驻谞讬 注爪诪谉. 讜诇驻讜诐 专讬讛讟讗 拽砖讬讗 诇讬 诇驻讬专讜砖讜 讚讛讗 诪拽讚讬砖 砖讚讛 讗讞讜讝讛 讚讘专讬 讛讻诇 谞讙讗诇 诇讞爪讗讬谉, 讜讗驻讬诇讜 讛讜讬 诪讻诇诇 讛砖讚讛 谞讙讗诇 讛讜讗 诇讞爪讗讬谉. 讗诇讗 砖讚注转 讛专讘 讝"诇 讚讛讗 讚讗诪专讬谞谉 讙讜讗诇 诇讞爪讗讬谉, 诇讗 砖讬讗诪专 诇讙讝讘专 讛讗 诇讱 讞爪讬 讚诪讬讜 讜转谉 诇讬 讞爪讬 砖讚讛. 讚讙讝讘专 讗讜诪专 诇讜 砖讚讛 讛拽讚砖转 讜诇讗 讞爪讬 砖讚讛. 讗诇讗 诇讜诪专 砖讬讻讜诇 诇讻讜驻讜 诇拽讘诇 讞爪讬 讛讚诪讬诐 砖注讚 讛讬讜讘诇, 讜谞"诪 砖讞爪讬 讛砖讚讛 讗讬谞讜 谞讞诇讟 诇讻讛谞讬诐 讘讬讜讘诇 讜讛讜讗 讛讚讬谉 诇诪诪砖讻谉 砖谞讜转 诇讜 讞爪讬 讚诪讬诐 讜诇讻砖讬讛讬讛 诇讜 讞爪讬 讚诪讬讜 讛讗讞专讬诐 讬转谉 诇讜, 讜讻谉 (诪砖诪注) [诪爪讗转讬] 诇讛专诪讘"谉 谞专"讜 讘诪诪砖讻谉 砖讛讚讬谉 讻谞专讗讛 砖讗讬谞讜 讬讻讜诇 诇驻讚讜转 讞爪讬讜 讘讞爪讬 讚诪讬讜 讜讛讜讗 讛讚讬谉 诇讘' 砖讚讜转 讘讛诇讜讗讛 讗讞讚.



诪讚讗讬讘注讬讗 诇谉. 讘注讘讚 注讘专讬 讜讘讘讬转 讘讘转讬 注专讬 讞讜诪讛 讗诐 谞讙讗诇讬谉 诇讞爪讗讬谉 讗讜 讙诪专讬谞谉 讙讗讜诇转讜 讙讗讜诇转讜 诪砖讚讛 讗讞讜讝讛, 砖诪注 诪讬谞讛 讚诪砖讻讜谞讗 讘注诇诪讗 谞讙讗诇转 诇讞爪讗讬谉.





专讬讟讘"讗

讘注讗 诪讬谞讬讛 专讘 讛讜谞讗 讘专 讞讬谞谞讗 诪专讘 砖砖转 注讘讚 注讘专讬 讛谞诪讻专 诇注讻讜"诐 谞讙讗诇 诇讞爪讗讬谉. 驻讬' 讚讗讬 讗讬转 诇讬讛 诇诪驻诇讞 讗专讘注 砖谞讬谉 讜驻讚讬讜谞讜 诪谞讛 讜诇讬转 诇讬讛 讗诇讗 讞诪砖讬谉 讻讚讬 讞爪讬讜 讚讬讛讬讘 讞诪砖讬谉 讜谞讙讗诇 讞爪讬讜 讜注讜讘讚 砖谞讬 砖谞讬诐 讛专讗砖讜谞讬诐 讜讬讜爪讗 讗讘诇 讗讬谉 诇讜诪专 砖讬注讘讚 砖转讬 砖谞讬诐 讛讗讞专讜谞讬诐 讘讞诪讬砖讬诐 讛谞砖讗专讬谉 砖讛讞诪砖讬谉 讛谞砖讗专讬谉 讞讜讘 讛诐 注诇讬讜 讜讚讬谉 讛讜讗 砖讬转驻专注 诪讛诐 讛讗讚讜谉 诇讗诇转专 转讚注 讚讛讗 讗诐 讗讬转讗 砖谞诪讻专 诇注讻讜"诐 谞讙讗诇 诇讞爪讗讬谉 讛"讛 谞诪讻专 诇讬砖专讗诇 讗讜 诪砖讜诐 讚讬诇驻讬谞谉 砖讻讬专 砖讻讬专 讗讜 诪砖讜诐 讚讜讗"讜 诪讜住讬祝 注诇 注谞讬谉 专讗砖讜谉 讜讛讗讬讱 讗驻砖专 诇讜诪专 砖讬讛讗 注讘讚 讝讛 讛讬讜诐 诪讜转专 讘砖驻讞讛 讜诇诪讞专 讗住讜专 讜讗讞"讻 诪讜转专 讻砖讬讞讝讜专 诇注讘讜讚转讜 讗诇讗 讜讚讗讬 讗诐 讗讬转讗 讚谞讙讗诇 诇讞爪讗讬谉 讻讱 讬讛讗 讚讬谞讜 讻诪讜 砖讗诪专谞讜:



讙讗讜诇转讜 讙讗讜诇转讜 诪砖讚讛 讗讞讜讝讛 讙诪专 诪讛 砖讚讛 讗讞讜讝讛 讗讬谞讛 谞讙讗诇转 诇讞爪讗讬谉 讗祝 讛讗讬 谞诪讬 讗讬谉 谞讙讗诇 诇讞爪讗讬谉 讗讜 讚诇诪讗 诇拽讜诇讗 讗诪专讬' 诇讞讜诪专讗 诇讗 讗诪专讬谞谉. 驻讬' 讛讗讬 讙"砖 诪拽讜讘诇转 讛讬讗 讚讛讻讬 讬诇驻讬谞谉 诇讛 讛转诐 讘诪住讻转 注专讻讬谉 讘讛讚讬讗 讚讙诪专' 砖讚讛 讗讞讜讝讛 诪谞诪讻专 诇注讻讜"诐 诇注谞讬谉 讛讻住讬祝 讜讛砖讘讬讞 讚讗讝诇讬 诇拽讜诇讗 讚诪讜讻专 讘驻讚讬讜谞讜 讜诇讛讻讬 讗诪专讬谞谉 讻讬讜谉 讚讙诪专讬谞谉 诇讛讗讬 讙"砖 讬诇讬祝 谞诪讬 注讘讚 注讘讚 诪砖讚讛 讗讞讜讝讛 砖讗讬谞讜 谞讙讗诇 诇讞爪讗讬谉 讗讜 讚讬诇诪讗 诇拽讜诇讗 讗诪专讬谞谉 讻讙讜谉 讛砖讘讬讞 讜讛讻住祝 讚讛讜讬 拽讜诇讗 讚讬诇讬祝 砖讚讛 讗讞讜讝讛 诪注讘讚 诇讞讜诪专讗 诇讗 讗诪专讬谞谉 讚诇讙诪专 注讘讚 注讘专讬 讞讜诪专讗 讝讜 诪砖讚讛 讗讞讜讝讛 讚讗讬谞讜 谞讙讗诇 诇讞爪讗讬谉 讚讗注"讙 讚讘注诇诪讗 讻讬 讚讬讬谞讬谞谉 讙"砖 诪拽讜讘诇转 诇讙诪专讬 讚讬讬谞讬谞谉 诇讛 讘讬谉 诇拽讜诇讗 讘讬谉 诇讞讜诪专讗 砖讗谞讬 讛讻讗 讚讙诇讬 专讞诪谞讗 讘注讘讚 注讘专讬 讚谞讬讝讬诇 讘讻诇讛讬 讚讬谞讬讛 诇拽讬诇讗 讚讬讚讬' 讻讙讜谉 诇注谞讬谉 讟讜讘 诇讜 注诪讱 讜诇注谞讬谉 讛砖讘讬讞讜 讛讻住讬祝 讻讱 驻讬' 专讘讬谞讜 讛讙讚讜诇 讝"诇:



讗"诇 诇讗讜 讗诪专转 讛转诐 讜谞诪讻专 讻诇讜 讜诇讗 讞爪讬讜 讛"谞 谞讙讗诇 讻讜诇讜 讜诇讗 讞爪讬讜 讜讻谉 讛诇讻转讗:



讗诪专 讗讘讬讬 讗诐 转诪爪讗 诇讜诪专 谞讙讗诇 诇讞爪讗讬谉 讻讜'. 转诪讬讛讗 诪讬诇转讗 讻讬讜谉 讚讗住讬拽谞讗 讚讗讬谉 谞讙讗诇 诇讞爪讗讬谉 诪讗讬 讛讗讬 讚讗诪专 讗讘讬讬 讗转"诇 谞讙讗诇 诇讞爪讗讬谉 讚诇讗讜 讛诇讻转讗 讜诪讗讬 讗转讗 讗讘讬讬 讛砖转讗 诇讗砖诪讜注讬谞谉. 讜讗讬讻讗 诇诪讬诪专 讚讗讘讬讬 讗讚诇注讬诇 拽讗讬 讚拽讗诪专讬谞谉 诇拽讜诇讗 讗诪专讬' 讜诇讗 讗诪专讬' 诇讞讜诪专讗 诇讗 讗讝诇讬谞谉 讜拽讗诪专 讚诇注讜诇诐 诇讗 诪讬爪讟专讬讻讬谞谉 诇诪讚专砖 讜谞讙讗诇 讻诇讜 讜诇讗 讞爪讬讜 讚讘专 诪讛讻讬 砖诪注讬谞谉 讘诪讙"砖 讚讙讗讜诇转讬 讙讗讜诇转讜 诪砖讚讛 讗讞讜讝讛 讚诪讗讬 讚拽讗诪专 讚诇讞讜诪专讗 诇讗 讚讬讬谞讬谞谉 讗诇讜 讛讜讬 谞讙讗诇 讞爪讗讬谉 拽讜诇讗 诇注讜诇诐 讛讻讬 谞诪讬 讚诇讗 讚讬讬谞讬谞谉 讙"砖 讚讗讬谞讜 谞讙讗诇 讗讘诇 讻讬讜谉 讚讞讝讬谞谉 讚讗驻讬' 讗讬 讗诪专转 谞讙讗诇 诇讞爪讗讬谉 讝讬诪谞讬谉 讚讛讜讬 讞讜诪专讗 讗讬 讗诪专转 讗讬谞讜 谞讙讗诇 诇讞爪讗讬谉 讝诪谞讬谉 讚讛讜讬 诇拽讜诇讗 诇讗 诪诪谞注讬谞讬谉 讚诇讗 谞讚专讜砖 讙"砖 讚讗讬谞讜 谞讙讗诇. 讜讛讗 讚讟专讞讬谞谉 诇驻专讜砖讬 讛讬讻讬 诪砖讻讞转 诇讞爪讗讬谉 讚讛讜讛 拽讜诇讗 诇讗 讛讜讛 诪爪讟专讻讬谞谉 诇讛 讚讛讗 讘诇讗讜 讛"谞 讻诇 谞讙讗诇 诇讞爪讗讬谉 拽讜诇讗 讛讜讗 注讚 讚讗讬讻讗 讬讜拽专讗 讜讝讜诇讗 讜讛讬讬谞讜 讟注诪讗 讚诪讗谉 讚讞砖讬讘 诇讬讛 诇注讬诇 讚拽讜诇讗 讛讬讗 讻讬讜谉 讚诪住转诪讗 讛讜讬 拽讜诇讗 讗诇讗 讚讻讬讜谉 讚讘讬讜拽专讗 讜讝讜诇讗 谞诪讬 诪砖讻讞转 诇讛 诇拽讜诇讗 驻专讬砖 诇讛 讗讙讘 讚驻专讬砖 讚诪砖讻讞转 诇讞讜诪专讗 讜讝讛 诪讘讜讗专:



讘注讗 诪讬谞讬讛 专讘 讛讜谞讗 讘专 讞讬谞谞讗 诪专讘 砖砖转 讛诪讜讻专 讘讬转 讘讘转讬 注专讬 讞讜诪讛 谞讙讗诇 诇讞爪讗讬谉 讗讜 讗讬谉 谞讙讗诇 诇讞爪讗讬谉 讙讗讜诇转讜 讙讗讜诇转讜 诪砖讚讛 讗讞讜讝讛 讙诪专 讗讜 讚讬诇诪讗 讛讬讻讬 讚讙诇讬 讙诇讬 讛讬讻讗 讚诇讗 讙诇讬 诇讗 讙诇讬. 驻讬' 讛讻讗 讜讚讗讬 诇讬转 诇谉 讙"砖 诪拽讜讘诇转 讚讗讬 诇讗 诇讗 住讙讬讗 讚诇讗 讚讬讬谞讬谞谉 诇讛 讚诇讬讻讗 讛讻讗 讟注谞讛 讚讬诇诪讗 诇讞讜诪专讗 诇讗 讚讬讬谞讬谞谉 讻讚讗讬讻讗 讘注讘讚 注讘专讬 讗诇讗 讜讚讗讬 讚讛讻讗 讬诇诪讜讚 住转讜诐 诪谉 讛诪驻讜专砖 讛讜讗 讚讻砖诐 砖驻讬' 讛讻转讜讘 讘砖讚讛 讗讞讜讝讛 砖讗讬谞讜 谞讙讗诇 诇讞爪讗讬谉 讻讚讻转讬讘 讻讚讬 讙讗讜诇转讜 讛讻讬 谞诪讬 讚讬讬谞讬谞谉 讘讘转讬 注专讬 讞讜诪讛 讗讜 讚讬诇诪讗 诇讗 谞诇诪讚 住转讜诐 诪谉 讛诪驻讜专砖 讜讛讬讬谞讜 诇讬砖谞讗 讚讗诪专讬谞谉 讛讬讻讗 讚讙诇讬 讙诇讬 讛讬讻讗 讚诇讗 讙诇讬 诇讗 讙诇讬 讜讻谉 谞诪讬 讘讗讬讚讱 讚诪讘注讬讗 诇谉 讘诪讜讻专 讘讬转 讘讘转讬 注专讬 讞讜诪讛 讗诐 谞讙讗诇 诇拽专讜讘讬诐 讗讜 诇讗 讬诇诪讚 住转讬诐 诪谉 讛诪驻讜专砖 讜诪住转诪讗 讚讗讬谞讜 谞讙讗诇 诇讞爪讗讬谉 讜讗讬谞讜 谞讙讗诇 诇拽专讜讘讬诐:



讚转谞讬讗 讗诐 讙讗诇 讬讙讗诇 讗转 讛砖讚讛 讛诪拽讚讬砖 讗讜转讜 诪诇诪讚 砖诇讜讛 讜讙讜讗诇 诇讞爪讗讬谉 讜讻谉 讛诇讻转讗. 讜讗讬 拽砖讬讗 诇讱 讛讗 讚讗诪专讬谞谉 讘诪住' 注专讻讬谉 讗诪专 讛专讬谞讬 谞讜转谉 讚讘专 砖讜讛 讘砖讜讛 讗讬谉 砖讜诪注讬谉 诇讜 讻诇讜诪专 讚诪拽讚讬砖 砖讚讛 讗讞讝讛 谞讙讗诇 诇讞砖讘讜谉 讝专注 讞讜诪专 砖注讜专讬诐 讘讞诪砖讬诐 砖拽诇 讻住祝 讚讛讜讬 住诇注 讜驻讜谞讚讬讜谉 诇砖谞讛 讜讗诐 讗诪专 砖谞讜转谉 讘讻诇 砖谞讛 讜砖谞讛 住诇注 讜驻讜谞讚讬讜谉 讗讬谉 砖讜诪注讬谉 诇讜 讗诇诪讗 讗讬谞讜 谞讙讗诇 诇讞爪讗讬谉 讜讗讬讻讗 诇诪讬诪专 讚砖讗谞讬 讛转诐 砖讗注"驻 砖谞讜转谉 讚讬谞专 讜驻讜谞讚讬讜谉 讘砖谞讛 注讚讬讬谉 讻诇 讛砖讚讛 诪讬拽讚砖 讘砖讘讬诇 讞讬讜讘 砖诇 砖谞讬诐 讗讞专讜转 讜讗讬谉 讻诇讜诐 诪诪谞讜 讬讜爪讗 诇讞讜诇讬谉 诇讙诪专讬 讜讻诇 砖谞讛 讜砖谞讛 注讜诪讚 讘砖注讘讜讚讜 讗讘诇 讻砖谞讜转谉 驻讚讬讜谉 讻诇 诪拽爪转讜 诇讙诪专讬 讜讬讜爪讗 诇讞讜诇讬谉 谞讙讗诇 诇讞爪讗讬谉:





讛诪讗讬专讬

讻讘专 讘讬讗专谞讜 讘讻诇 讛讬讜爪讗 讘讙讬专注讜谉 讻住祝 砖讗讬谉 讚诪讬讜 注转讛 砖讜讬诐 诇讚诪讬 拽谞讬讬转讜 讛谉 砖讛砖讘讬讞 讗讜 砖讛讻住讬祝 砖诪讞砖讘讬谉 诇注讘讚 诇讛拽诇 讜讘注讘讚 注讘专讬 讛谞诪讻专 诇讙讜讬 讻讘专 讘讬讗专谞讜 砖讛讜讗 谞讙讗诇 诇讞爪讗讬谉 讜诪诪注讟 诪砖谞讬 砖讬注讘讜讚讜 讻讞砖讘讜谉 诪讛 砖讛讜讗 驻讜专注 诪注转讛 讬砖 讘讚讘专 诇讛拽诇 讜诇讛讞诪讬专 讗诇讗 砖讘讗讜转讛 砖讛讬讗 诇讛拽诇 讗转讛 爪专讬讱 诇驻专砖讛 讘砖诇拽讞讜 讘讬讜拽专 讜讛讜讝诇 讜讞讝专 讜讛讜拽专 讻砖注转 讛诪拽讞 讻讬爪讚 讛专讬 讚诪讬讜 砖讘转讞诇转 拽谞讬讬转讜 讜砖讘住讜祝 讙讗讜诇转讜 砖讜讬诐 讗诇讗 砖讘讗诪爪注 谞砖转谞讛 诪转讞诇转讜 讜诪住讜驻讜 讜讝讛 拽谞讗讜 讘诪讗转讬诐 讜讛讻住讬祝 诪讬讚 讜注诪讚 注诇 诪谞讛 讜谞转谉 诇讜 讞诪砖讬诐 讘讞爪讬 讚诪讬讜 讻砖讜讜讬 砖诇 注讻砖讜 注诇 讛讚专讱 砖讘讬讗专谞讜 诇诪注诇讛 讜讗讞专 讻讱 讞讝专 诇诪讗转讬诐 讛专讬 讝讛 谞讜转谉 诇讜 诪谞讛 砖讛讜讗 讞砖讘讜谉 讞爪讬 讚诪讬讜 砖诇 注讻砖讜 讜砖诇 砖注转 拽谞讬谉 讜讬讜爪讗 讜讛专讬 诪爪讚 砖讛讜讗 谞讙讗诇 诇讞爪讗讬谉 讛专讜讬讞 讛注讘讚 讞诪砖讬诐 讚讬谞专讬谉 砖讗诇讜 诇讗 讛讬讛 谞讙讗诇 诇讞爪讗讬谉 诇讗 讛讬讛 驻讬专注讜谉 讛讞诪砖讬诐 讻诇讜诐 讜讛讬讛 爪专讬讱 诇讬转谉 诇讜 诪讗转讬诐 讜讛专讬 讝讛 拽讜诇讗 讗爪诇 注讘讚 拽谞讗讜 讘诪讗转讬诐 讜注讚讬谉 砖讜讛 诪讗转讬诐 讜谞转谉 诇讜 诪谞讛 讞爪讬 讚诪讬讜 讜讛讻住讬祝 讜注诪讚 注诇 诪讗讛 谞讜转谉 诇讜 讞诪砖讬诐 讜讬讜爪讗 讜谞诪爪讗 谞讜转谉 讘讚诪讬讜 诪讗讛 讜讞诪砖讬诐 讜讗诇讜 诇讗 讛讬讛 谞讙讗诇 诇讞爪讗讬谉 诇讗 讛讬讛 驻讬专注讜谉 讛诪谞讛 讗诇讗 驻拽讚讜谉 讜讬讜爪讗 讘讛诐 讜讛专讬 谞诪爪讗转 讙讗诇转 讞爪讗讬谉 讞讜诪专讗 讗爪诇 讛注讘讚:



注讘讚 注讘专讬 讛谞诪讻专 诇讙讜讬 谞讙讗诇 讘拽专讜讘讬诐 讜讗诐 讗讬谉 讘讬讚讜 诇讜讜讛 讜讙讜讗诇 讜讗诐 诇讗 诪爪讗 讘讻讚讬 讻诇讜 谞讙讗诇 诇讞爪讗讬谉 讜讗注"驻 砖讘住讜讙讬讗 讝讜 谞砖讗诇讛 讜讛砖讬讘讜 谞讙讗诇 讻诇讜 讜诇讗 讞爪讬讜 讜讻谉 砖讘住讜祝 讛住讜讙讬讗 讗诪专 专讘讬谞讗 砖讛讜讗 讘转专讗 注讘讚 注讘专讬 讛谞诪讻专 诇讙讜讬 讬讜讻讬讞 讜讻讜' 讜讗讬谉 诇讜讛 讜讙讜讗诇 讜诇讗 讙讜讗诇 诇讞爪讗讬谉 诪讻诇 诪拽讜诐 专讗讜讬 诇讛拽诇 讗爪诇讜 讜诇住诪讜讱 注诇 诪讛 砖讗诪专 专讘 讗砖讬 讗诐 转诪爪讗 诇讜诪专 谞讙讗诇 诇讞爪讗讬谉 讜讻讜' 讜讻诇 讗诐 转诪爪讗 诇讜诪专 讛诇讻讛 讛讜讗 讘专讜讘 诪拽讜诪讜转 讜讗讬驻砖专 诇讜诪专 讚讛讻讬 拽讗诪专 诇讛讜 讜讚讗讬 专讗讜讬 诇讜诪专 讚诇拽讜诇讗 讗诪专讛 讜讻讜' 讜讚专砖讛 讚讜谞讙讗诇 讻诇讜 诪讜拽诪讬谞谉 诇讛 讚讻讬 讛讜讬讗 诇讛 讞讜诪专讗 诇讗 讬讛讗 谞讙讗诇 诇讞爪讗讬谉 讜讻谉 注拽专 讗讜 砖诪讗 诪砖讜诐 讞诇讜诇 讛砖诐 谞讙讗诇 讘讻诇诐 诇讞爪讗讬谉 讛讜讗讬诇 讜注诇 讛专讜讘 讛讬讗 拽讜诇讗 讜诪讻诇 诪拽讜诐 讬砖 驻讜住拽讬谉 砖讗讬谞讜 谞讙讗诇 诇讞爪讗讬谉 讻驻砖讜讟讛 砖诇 住讜讙讬讗 讜讻谉 砖讗讬谞讜 诇讜讛 讜谞讙讗诇 诪讚讻转讬讘 讘讬讛 讗讜 讛砖讬讙讛 讬讚讜 讜谞讙讗诇 讜讗讬谉 讝讛 讛讻专讞 砖诪讗讞专 砖诇讗 谞讗诪专 讜讛砖讬讙讛 讬讚讜 讗祝 讛讜讗 讗讜诪专 砖讻诇 砖专砖讗讬 诇讬讙讗诇 讘讗讬 讝讛 爪讚 诪讞砖讘 讻驻讬 砖谞讬讜 讜诇讗 诇诪注讟 砖讗讬谞讜 诇讜讛 讗讜 砖诪讗 讻诇讱 诇讚专讱 讝讜 砖讗讬谞讜 诇讜讛 讜讙讜讗诇 讜诇讗 谞讙讗诇 诇讞爪讗讬谉 诪砖讜诐 讞诇讜诇 讛砖诐 砖诇讗 讬讛讗 讛讙讜讬 住讘讜专 砖讬讘讗 注诇讬讜 讘注拽驻讬谉 讜讛讚讘专讬诐 专讜驻驻讬诐 讜诪讻诇 诪拽讜诐 注讘讚 讛谞诪讻专 诇讬砖专讗诇 讛谉 诪讜讻专 注爪诪讜 讛谉 诪讻专讜讛讜 讘讬转 讚讬谉 讛谉 讗诪讛 讗讬谞讜 谞讙讗诇 讘拽专讜讘讬诐 砖讛专讬 谞讗诪专 讘谞诪讻专 诇讙讜讬 讬讙讗诇谞讜 诇讝讛 讜诇讗 诇讗讞专 讜讗注"驻 砖讛拽专讜讘讬诐 讻讜驻讬谉 讗转 讛讗讘 诇驻讚讜转讛 诪砖讜诐 驻讙诐 诪砖驻讞讛 砖讗专 拽专讜讘讬诐 诪讬讛讗 讗讬谉 讻讜驻讬谉 讗讜转诐 讜讻谉 讻诇 讛谞诪讻专 诇讬砖专讗诇 讗讬谞讜 诇讜讛 讜谞讙讗诇 讜讗讬谞讜 谞讙讗诇 诇讞爪讗讬谉 讻诪讜 砖讘讬讗专谞讜 砖诪讗讞专 砖谞驻拽注 诪讙讗诇转 讛拽专讜讘讬诐 谞驻拽注 诪讻诇诐:



讛诪讜讻专 砖讚讛 讗讞讝讛 讜讘讗 诇驻讚讜转讜 专砖讗讬 讜诪讞砖讘 诇驻讬 讚诪讬诐 砖拽谞讛 讻诪讛 注讜诇讛 诇讻诇 砖谞讛 讜驻讜讞转 诪谉 讛砖谞讬诐 砖注讘专讜 讜谞讜转谉 诇驻讬 讛谞砖讗专 讜讞讜讝专 诇讜 砖讚讛讜 讜诪讻诇 诪拽讜诐 讗诐 讗讬谉 诇讜 讗讬谞讜 诇讜讛 讜讙讜讗诇 砖讛专讬 谞讗诪专 讜讛砖讬讙讛 讬讚讜 讜讻谉 讗讬谞讜 讙讜讗诇 诇讞爪讗讬谉 砖讛专讬 谞讗诪专 讘讜 讜诪爪讗 讻讚讬 讙讗诇转讜 讜诪讻诇 诪拽讜诐 讗诐 专爪讜 拽专讜讘讬讜 诇讙讗讜诇 讙讜讗诇讬诐 砖谞讗诪专 讜讘讗 讙讜讗诇讜 讜讻讜' 讜讗讬谉 砖讚讛 讗讞讝讛 谞讙讗诇 注讚 砖讬注诪讚 讘讬讚 讛诇讜拽讞 砖转讬 砖谞讬诐 砖讬讗讻诇 讛诇讜拽讞 诪诪谞讜 砖转讬 转讘讜讗讜转 讜讻诇 砖诇讗 谞讙讗诇 讞讜讝专 讘讬讜讘诇:



讛诪讜讻专 讘讬转 讘讘转讬 注专讬 讞讜诪讛 讙讗诇转讛 讻诇 砖谞讬诐 注砖专 讻诇 砖注讛 砖讬专爪讛 讘转讜讱 砖谞讬诐 注砖专 讞讚砖 讗驻讬诇讜 讘讬讜诐 砖诪讻专 讜讻砖讙讜讗诇 讗讬谞讜 讙讜专注 讻诇讜诐 讜讗讬谞讜 谞讙讗诇 讘拽专讜讘讬诐 讜讗讬谞讜 诇讜讛 讜讙讜讗诇 讜讗讬谞讜 谞讙讗诇 诇讞爪讗讬谉 讜讗诐 诇讗 谞讙讗诇 讘转讜讱 砖谞讛 谞讞诇讟 讜讗讬谞讜 讬讜爪讗 讘讬讜讘诇 专"诇 砖讗诐 驻讙注 讘转讜讱 砖谞转 讛诪讻专 讗讬谞讜 讞讜讝专 讗诇讗 注讜诪讚 讘讬讚 讛诇讜拽讞 注讚 砖讬专爪讛 讛诪讜讻专 诇讙讗诇讛 讘转讜讱 讛砖谞讛 讜讗诐 驻讙注 诇讗讞专 砖谞讛 讻讘专 讛讜讞诇讟:



讜诇注谞讬谉 讘讬讗讜专 诪讬讛讗 讬砖 砖讜讗诇讬诐 讛讬讗讱 谞住转驻拽讜 讘讙诪专讗 讘讝讜 注讚 砖砖讗诇讜讛 讜讛讬讗讱 讬注诇讛 注诇 讛讚注转 砖讬讛讗 讙讜讗诇 诇讞爪讗讬谉 讜讛专讬 讗诪专讜 讘注专讻讬谉 讗诐 讗诪专 讛专讬谞讬 谞讜转谉 讚讘专 砖谞讛 讘砖谞讛 讗讬谉 砖讜诪注讬谉 诇讜 讜讗诐 谞讙讗诇 诇讞爪讗讬谉 诇诪讛 讗讬谉 砖讜诪注讬谉 诇讜 讜讗讬谞讛 拽讜砖讬讗 讚讞爪讗讬谉 讛讜讗 讚诪讗讬 讚驻专讬拽 驻专讬拽 诇讙诪专讬 砖讗诐 砖讜讛 诪讗讛 讚讬谞专讬诐 谞讜转谉 讞诪砖讬诐 讜诇讜拽讞 讞爪讬 讛讘讬转 讗讘诇 讚讘专 砖谞讛 讘砖谞讛 讗讬谞讜 讻谉 讗诇讗 砖诪谞讻讛 诇讜 诪谉 讛讝诪谉 讜讘讝讛 讗诪专讜 砖讗讬谉 砖讜诪注讬谉 诇讜 讜讗讬谉 诇诇诪讜讚 诪诪谞讛 讙讗诇转 讞爪讗讬谉:



诪拽讚讬砖 砖讚讛 讗讞讜讝讛 砖讬注讜专 驻讚讬讜谞讜 诇讻诇 讝专注 讞诪专 砖注讜专讬诐 讞诪砖讬诐 砖拽诇 讜讻诇 砖专爪讛 诇讙讗讜诇 讗驻讬诇讜 诪讬讚 讙讜讗诇 讜讗讬谉 爪专讬讱 诇讛诪转讬谉 砖转讬 砖谞讬诐 讜讗诐 讗讬谉 诇讜 诇讜讛 讜讙讜讗诇 讜讻谉 讙讜讗诇 诇讞爪讗讬谉 讜讝讛 讞诪专 讘讛讚讬讜讟 诪讘讛拽讚砖 讜讗诐 诇讗 谞讙讗诇讛 注诇 讬讚讜 讗讜 注诇 讬讚 讘谞讜 诪转讞诇拽转 诇讻讛谞讬诐 讘讬讜讘诇 讻诪讜 砖讘讬讗专谞讜 讜讛诐 谞讜转谞讬诐 讛讚诪讬诐 诇讘讚拽 讛讘讬转 讻讚讬 砖诇讗 讬讗诪专讜 讛拽讚砖 讬讜爪讗 讘诇讗 驻讚讬讜谉 讜讗诐 诪讻专讛 讙讝讘专 诇讗讞专 讜诇讗 讙讗诇讜讛 讘注诇讬讜 诪转讞诇拽转 诇讻讛谞讬诐 讘讬讜讘诇 讘诇讗 讚诪讬诐:





转讜住驻讜转 专讗"砖

讙诪专讗 注"注 讛谞诪讻专 诇讙讜讬 谞讙讗诇 诇讞爪讗讬谉 讜讻讜' 讘谞诪讻专 诇讬砖专讗诇 诇讗 拽讗 诪讬讘注讬讗 诇讬讛 诪砖讜诐 讚诇讗 讻转讬讘 讘讬讛 讙讗讜诇转讜 讻诇诇 讻砖讚讛 讗讞讜讝讛 讛讬诇讻讱 诪讬讘注讬讗 诇讬讛 讘谞诪讻专 诇讙讜讬 讜诪讬谞讬讛 谞讬诇讬祝 讘谞诪讻专 诇讬砖专讗诇 诪讙"砖 讚砖讻讬专 讜讛讗 讚诇讗 诪讬讘注讬讗 诇讬讛 讘讙讜讗诇 讗诐 诇讜讛 讜讙讜讗诇 诪砖讜诐 讚驻砖讬' 诇讬讛 讚讗讬谉 诇讜讛 讜讙讜讗诇 讚讛讗 讻转讬' 讘谞诪讻专 诇讙讜讬 讻诪讜 讘砖讚讛 讗讞讜讝讛 讜讛砖讬讙讛 讬讚讜 讜讗讙讘 讚诇讗 谞拽讟 讛讻讗 诇讜讜讛 讜讙讜讗诇 诇讗 谞拽讟讬讛. 谞诪讬 诇拽诪谉 讙讘讬 讘转讬 注专讬 讞讜诪讛 诪讬讛讜 讻讬 驻砖讬讟 诇讬讛 驻砖讬' 诇讬讛 转专讜讜讬讬讛讜:



讙讗讜诇转讜 讙讗讜诇转讜 诪砖讚讛 讗讞讜讝讛 讙诪专. 谞专' 诇专"转 讚诇讗讜 讙"砖 讙诪讜专讛 讛讬讗 讗诇讗 讙诇讜讬 诪讬诇转' 讘注诇诪讗 讛讜讗 讚注讘讚讬, 讛讗讬 讙讗讜诇转讜 讻讬 讛讗讬 讚讗讬 讙"砖 诪拽讜讘诇转 讛讬讗 讘讬谉 诇拽讜诇讗 讘讬谉 诇讞讜诪专讗 讗讬转 诇谉 诇诪讬诇祝 讚讗讬谉 讙"砖 诇诪讞爪讛 讜注讜讚 诪讚拽讗诪专 讘住诪讜讱 讙讘讬 讘转讬 注专讬 讞讜诪讛 讗讜 讚讬诇诪讗 讛讬讻讗 讚讙诇讬 讙诇讬 讜讗讬 讙"砖 诪诪砖 诇讗 砖讬讬讱 诇诪讬诪专 讛讬讻讗 讚诇讗 讙诇讬 诇讗 讙诇讬 讜诇拽诪谉 谞诪讬 讚拽讗诪专 讗讜 讚讬诇诪讗 [讻讬 讻转讬讘] 讙讗讜诇转讜 讘讞爪讗讬' 讻转讬讘 讘拽专讜讘讬诐 诇讗 讻转讬讘 讜讗讬 讙"砖 诪诪砖 诇讬讻讗 诇驻诇讜谞讬 讘讬谉 讞爪讗讬' 诇拽专讜讘讬诐 讗诇讗 讜讜讚讗讬 讙诇讜讬讬 诪讬诇转讗 讘注诇诪讗 讛讜讗 讛讬诇讻讱 讗讬讻讗 诇诪讬诪专 讛讻讗 诇拽讜诇讗 讚讜拽讗 讗诪专讬' 讻讬讜谉 讚讘讚讜讻转讗 讗讞专讬转讬 讗讝诇讬谞谉 讘讬讛 诇拽讜诇讗 讜讘讘转讬 注讚讬 讞讜诪讛 谞诪讬 讚诇讗 讗砖讻讞谉 讘讬讛 讚讗讝诇讬谞谉 讘讬讛 诇拽讜诇讗 讗讬讻讗 诇诪讬诪专 讛讬讻讗 讚诇讗 讙诇讬 诇讗 讙诇讬 讙讘讬 讙讗讜诇转 拽专讜讘讬诐 讗讬讻讗 诇诪讬诪专 讚讙诇讜讬讬 诪讬诇转讗 讛讜讗 诇注砖讜转 讙讗讜诇讛 讝讜 讙讗讜诇讛 砖诇讬诪讛 讻诪讜 讙讗讜诇转讜 讚砖讚讛 讗讞讜讝讛 讗讘诇 诇讗 诇注谞讬谉 讙讗讜诇转 拽专讜讘讬诐:



讗"诇 诪诪讚专砖讜 砖诇 专"砖 谞砖诪注 砖诇讜讜讛 讜讙讜讗诇 讜讙讜讗诇 诇讞爪讗讬谉 诪讜讛砖讬讙讛 讬讚讜 讜诪爪讗 讻讚讬 讙讗讜诇转讜 诪诪注讟讬' 转诇转 诪讬诇讬 诇讙讘讬 砖讚讛 讗讞讜讝讛 讘诪住' 注专讻讬谉 讻讛砖讬讙讛 讬讚讜 砖讗讬谉 诇讜讜讛 讜讙讜讗诇 讜诪爪讗 驻专讟 诇诪爪讜讬 砖诇讗 讬诪讻讜专 讘专讞讜拽 讜讬讙讗诇 讘拽专讜讘. 讘专注讛 讜讬讙讗诇 讘讬驻讛. 讻讚讬 讙讗讜诇转讜 砖讗讬谞讜 讙讜讗诇 诇讞爪讗讬谉. 讜讛讗 讚诇讗 讛讝讻讬专 讛讻讗 砖诪讜讻专 讘专讞讜拽 讜讬讙讗诇 讘拽专讜讘 讚讻讬讜谉 讚讗砖诪讜注讬' 砖诇讜讜讛 讜讙讜讗诇 讻"砖 砖诪讜讻专 讻讚讬 诇讬讙讗诇 讗讘诇 诇拽诪谉 讙讘讬 砖讗讬谉 诇讜讜讛 讜讙讜讗诇 诇讞爪讗讬谉 讛讬讛 专讗讜讬 诇讜诪专 讻诪讜 讻谉 讜讗讬谉 诪讜讻专 讘专讞讜拽 诇讙讗讜诇 讘拽专讜讘 讜砖诪讗 讗讙讘 砖诇讗 讛讝讻讬专讜 讙讘讬 诇讜讜讛 讜讙讜讗诇 诇讗 讞砖 谞诪讬 诇讛讝讻讬专 讙讘讬 讗讬谉 诇讜讜讛 讜讙讜讗诇 讜讻谉 讘砖讚讛 讗讞讜讝讛 讗诪讗讬 讗讬爪讟专讬讱 诇诪注讜讟讬 砖讗讬谉 诇讜讜讛 讜讙讜讗诇 诪讻讬讜谉 砖诪讬注讟 砖讗讬谞讜 诪讜讻专 讘专讞讜拽 讜讙讜讗诇 讘拽专讜讘 讻"砖 砖讗讬谉 诇讜讜讛 讜讬"诇 诪砖讜诐 讚讛讜讛 诪讜拽诪讬' 诪讬注讜讟讗 讚讜诪爪讗 诇注"注 砖讗讬谞讜 诇讜讛 讜讙讜讗诇 讗讘诇 诪讜讻专 讘专讞讜拽 讜讙讜讗诇 讘拽专讜讘. 讜转诪讬讛讗 诇讬 诪谞讗 诇讬讛 讛讻讗 诇专讘讜讬讬 讻讜诇讛讜 讻讬讜谉 讚诇讬讻讗 讗诇讗 讞讚讗 讬讬转讜专讗 讜砖诪讗 诪砖诪注 诇讬讛 讗诐 讙讗诇 讬讙讗诇 诇专讘讜转 讻诇 诪讬谞讬 讙讗讜诇讜转 砖谞转诪注讟讜 讘诪拽讜诐 讗讞专 讜注讜讚 转诪讬讛 诇讬讛 讗诪讗讬 讞砖讬讘 专讘 砖砖转 诪讚讘专讬 专"砖 讚诇讬转 讛诇讻转讗 讛讻讬 讗诪讗讬 诇讗 讛砖讬讘 诇讜 诪讚讘专讬 讞讻诪讬诐 讚讗诪专讬 讗讬谉 诇讜讛 讜讙讜讗诇 诇讞爪讗讬谉 讜讬"诇 讚诇驻讬 住讘专转讜 讛砖讬讘讜 讚拽讗诪专 讛讬讻讗 讚诇讗 讙诇讬 诇讗 讙诇讬 讚诪砖诪注 诇讬讛 讚讗讬谉 诇讛专注 讻讞讜 讻讜诇讬 讛讗讬 讻讬讜谉 讚诇讗 讙诇讬 讘讬讛 拽专讗 讜讛砖讬讘 讚专"砖 谞诪讬 讗讬转 诇讬讛 讛讗讬 住讘专讗 讜专讘谞谉 驻诇讬讙讬 注诇讬讛 讜诪诪讬诇讗 讬讚注讬谞谉 讚讛诇讻讛 讻专讘谞谉:



讗专"砖 诪讛 讟注诐 讜讻讜'. 转讬' 讚讛讻讗 诪砖诪注 讚专"砖 讚专讬砖 讻驻讬诇讜转 讜诇讗 讗诪专 讚讘专讛 转讜专讛 讻诇砖讜谉 讘谞讬 讗讚诐 讜讻谉 讘驻' 讗诇讜 诪爪讬讗讜转 讗讬转 诇讬讛 讚专砖讛 讚讛砖讘 转砖讬讘诐 讜讛拽诐 转拽讬诐 讜讘驻"讘 讚专"讛 谞诪讬 讚专讬砖 注砖专 转注砖专 讜拽' 讚讘讻转讜讘讜转 诇讗 讚专讬砖 讛注讘讟 转注讘讬讟谞讜 讜讬"诇 砖讬砖 诪拽讜诪讜转 砖谞专讗讛 诇讛诐 诇讜诪专 讚讘专讛 转讜专讛 讻诇砖讜谉 讘谞讬 讗讚诐 讜讬砖 诪拽讜诪讜转 砖谞专讗讛 诇讛诐 诇讬砖谞讗 讚讬讬转讜专讗 讜讚专砖讬' 诇讬讛 诇讬砖谞讗 讚讻驻诇讜转:



诇"拽 讛讗 专"砖 讛讗 专讘谞谉. 转讬' 诪讗讬 拽' 诇讬讛 讗驻讬' 讻专"砖 诪爪讬 讗转讬讗 讚讛讗 诪讚专砖讜 讗讬谞讜 讗诇讗 诪砖讜诐 讚专讘讬 诇谉 拽专讗 讗诐 讙讗诇 讬讙讗诇 讗讘诇 讗诐 诇讗 讙讗诇 讬讙讗诇 讛讬讬转讬 讚谉 拽"讜 讚讘专讬讬转讗 讜讛讬讬转讬 讗讜' 谞诪讬 讘讘转讬 注专讬 讞讜诪讛 砖讗讬谞讜 诇讜讛 讜讙讜讗诇 诇讞爪讗讬谉 讚讛讜讛 讬诇驻讬谞谉 讙讗讜诇转讜 诪砖讚讛 讗讞讜讝讛 讚讗讬 诇讗讜 诇专"砖 讗诪讗讬 讗爪讟专讬讱 讙讗诇 讬讙讗诇 讜诪砖诪注 讚专"砖 讙讜驻讬讛 讚专讬砖 诪讛 讟注诐 讜讬"诇 讚诪砖诪注 诇讬讛 讚讻诇 讛讱 讘专讬讬转讗 讛讬讗 诇驻讬 讛讗诪转 讗祝 诇讘转专 讚讻转讬讘 谞诪讬 讗诐 讙讗诇 讬讙讗诇 讚讗讬 诇讗讜 讛讻讬 讗诪讗讬 谞拽讟 讻诇 砖讬讟讛 讝讜 砖讗讬谞讛 拽讬讬诪转 诇讘转专 讚讻转讬讘 讗诐 讙讗诇 讬讙讗诇 诇诪注讘讚 拽"讜 诪注讘讚 注讘专讬 砖讬驻讛 讻讞讜 诇爪讗转 讘讬讜讘诇 讜讘砖砖 讜讗讬谞讜 诇讜讛 讜讙讜讗诇 诇讞爪讗讬谉 讻讚讘住诪讜讱 讚拽讗讬 讗祝 诇讘转专 讚讻转讬讘 讗诐 讙讗诇 讬讙讗诇 讗诇讗 讜讚讗讬 专讘谞谉 讛讬讗 讜拽讬讬诪讗 讛讱 砖讬讟讛 讗祝 诇讘转专 讚讻转讬讘 讗诐 讙讗诇 讬讙讗诇:





诪讛专砖"讗 - 讞讬讚讜砖讬 讛诇讻讜转

讙诪专讗 讗祝 讛讗讬 谞诪讬 讗讬谞讜 谞讙讗诇 诇讞爪讗讬谉 讗"讚 诇拽讜诇讗 讗诪专讬谞谉 讻讜' 讛讻讗 讘注"注 讛讜讗 讚诪讘注讬讗 诇讬讛 讛讻讬 诪砖讜诐 讚诪住讬拽 诇注讬诇 诪拽专讗讬 诇注谞讬谉 讛砖讘讬讞 讜讛讻住讬祝 讚讗讝诇讬谞谉 诇拽讜诇讗 讜诇讗 诇讞讜诪专讗 拽诪讘注讬讗 诇讬讛 讛讻讗 谞诪讬 诇注谞讬谉 讞爪讗讬谉 讚谞讬诪讗 谞诪讬 讛讻讬 讗讘诇 诇拽诪谉 讙讘讬 讘转讬 注专讬 讞讜诪讛 诇讗 拽诪讘注讬讗 诇讬讛 讛讻讬 讗讬 讗讝诇讬谞谉 诇拽讜诇讗 讗诇讗 诪讘注讬讗 诇讬讛 讚讗讬诪讗 讛讬讻讗 讚讙诇讬 讙诇讬 讚讛转诐 诇讗 讗砖讻讞谉 讘讬讛 讚讗讝诇讬谞谉 诇拽讜诇讗 讛讬讻讗 讚讗讬讻讗 诇诪讬讝诇 讙诐 诇讞讜诪专讗 讜讬砖 诇讚拽讚拽 讙讘讬 诪拽讚讬砖 砖讚讛讜 诪讗讬 拽诪讘注讬讗 诇讬讛 讗讬 谞讙讗诇 诇讞爪讗讬谉 讗讜 诇讗 讚诪讗讬 谞"诪 讻讬讜谉 讚讙讜讗诇 诇注讜诇诐 讝专注 讞讜诪专 砖注讜专讬诐 讘讞诪砖讬诐 讻住祝 诪讗讬 拽讜诇讗 讜讞讜诪专讗 砖讬讬讱 讘讬讛 诇注谞讬谉 讙讗讜诇转 讞爪讗讬谉:


转讜住' 讘讚"讛 讗讬转讬讘讬讛 驻讬' 诪住讬驻讗 讚拽转谞讬 诪讜讻专 讘讬转 讘讘转讬 注专讬 讞讜诪讛 讻讜' 注讻"诇 讚诪专讬砖讗 讚拽转谞讬 讜讛诇讗 讚讬谉 讛讜讗 讻讜' 讜诪讛 诪讜讻专 砖讚讛 讗讞讜讝讛 砖讬驻讛 讻讞讜 讻讜' 诪拽讚讬砖 砖讛讜专注 讻讞讜 讻讜' 讚讬诇讬祝 拽"讜 诇讬讻讗 诇讗拽砖讜讬讬 讚诇注讬诇 讙诪专 讟注诪讗 讚拽专讗 讘讛讬驻讱 讝讛 讚讬"诇 讚讜讚讗讬 讛讻讗 讗讬 诇讗讜 拽专讗 讚讗诐 讙讗诇 讬讙讗诇 讘诪拽讚讬砖 砖讚讛讜 拽讗诪专 讚诇讬讻讗 讛砖转讗 讟注诪讗 讚拽专讗 讗诇讗 讚讗讬讻讗 诇诪讬诇祝 拽"讜 讗诇讗 讚诪住讬驻讗 驻专讬讱 讚拽讗诪专 讘讛讚讬讗 讘讘转讬 注专讬 讞讜诪讛 讚讗讬谞讜 诇讜讛 讜讙讜讗诇 诇讞爪讗讬谉 讜诇注讬诇 拽讗诪专 讚讙讜讗诇 诇讞爪讗讬谉 讜讗讛讗 拽砖讬讗 诇讛讜 讚讛讗 诪住讬驻讗 谞诪讬 诇拽"诪 诪讛讗讬 讟注诪讗 讚讗讬诪讗 讚诇注讬诇 拽讗诪专 讟注诪讗 讚拽专讗 讘转专 讚专讘讬 诇谉 拽专讗 讘诪拽讚讬砖 讻讜' 讜讗讛讗 转讬专爪讜 讚诪砖诪注 诇讬讛 讛讗 讚拽讗诪专 讘转讬 注专讬 讞讜诪讛 讬讜讻讬讞 讛讬讬谞讜 讙诐 诇驻讬 讛讗诪转 讚讗诇"讛 讛"诇 诇诪讬谞拽讟 注讘讚 注讘专讬 讬讜讻讬讞 讚讛讜讬 讙诐 诇驻讬 讛讗诪转 讜讗讛讗 拽砖讬讗 诇讛讜 讚讗讻转讬 讗诪讗讬 诇讗 谞拽讟 讛讗讬 拽"讜 诪注"注 诇讞讜讚讬讛 讚讛讜讬 讞讚讗 诪讞讚讗 讜诇讗 讛讜讛 讗爪讟专讬讱 诇讬讜讻讬讞 讚讛讜讬 讞讚讗 诪转专转讬 诪砖讚讛 讗讞讜讝讛 讜诪讘转讬 注专讬 讞讜诪讛 讜转讬专爪讜 讚砖讚讛 诪砖讚讛 注讚讬驻讗 诇讬讛 讗注"讙 讚讛讜讬 讞讚讗 诪转专转讬 讜讬讜转专 谞专讗讛 讘讝讛 诇砖讜谉 转"讬 讚拽专拽注 诪拽专拽注 注讚讬驻讗 诇讬讛 讚讘转讬 注专讬 讞讜诪讛 诇讗讜 砖讚讛 讛讜讗 讗诇讗 拽专拽注 讜转讜 诇讗 诪讬讚讬 讗讱 拽砖讛 讚讛讗 诇诪讗讬 讚讬诇讬祝 谞诪讬 讞讚讗 诪转专转讬 诪砖讚讛 讗讞讜讝讛 讜诪讘转讬 注专讬 讞讜诪讛 讗讬讻讗 诇诪讬驻专讱 诪讛 诇讛爪讚 讛砖讜讛 砖讘讛谉 砖讻谉 讛讜专注 讻讞谉 诇讙讗诇 讘砖谞讛 砖谞讬讛 讜讛讜爪专讱 诇诪讬诪专 注"注 讬讜讻讬讞 讻讚诪住讬拽 讗诐 讻谉 讟驻讬 讛讜讛 诇讬讛 诇诪讬注讘讚 拽"讜 诪注"注 讙讜驻讬讛 诇讞讜讚讬讛 讚诇讬讻讗 诇诪讬驻专讱 诪讬讚讬 讜讚讜"拽 讜讘转"讬 讛拽砖讜 诪讗讬 讛讜专注 讻讞讜 讗讬讻讗 讘讗讬谞讜 谞讙讗诇 诇讞爪讗讬谉 讛讗 讗诪专讬谞谉 诇注讬诇 讙讘讬 注讘讚 注讘专讬 讚驻注诪讬诐 讛讜讛 拽讜诇讗 讜诇驻注诪讬诐 讛讜讛 讞讜诪专讗 讜讚讜"拽:





讞讻诪转 砖诇诪讛

讙诪' 转诇诪讜讚 诇讜诪专 讙讗讜诇讛 讻讜' 谞"讘 谞"诇 讟注讜转 讙诪讜专 讻讬 讝讛 讛驻住讜拽 谞讗诪专 讗爪诇 讘讬转 讜讻讱 讙专住讬谞谉 转诇诪讜讚 诇讜诪专 讙讗讜诇讛 转讛讬讛 诇讜 讗讞讚 诪讗讞讬讜 讬讙讗诇谞讜 讜讻谉 专讗讬转讬 讘住"讗. 砖诐 讚专砖讬谞讛讜 专讘 谞讞诪谉 讘专 讬爪讞拽 谞诪讞拽 讘专 讬爪讞拽 讜谞"讘 讘住"讗 讗讬谞讜 讜谞"诇 砖讛讜讗 专讘 谞讞诪谉 住转诐 讚讗诇"讻 讬讛讬讛 拽砖讛 诇转讜住驻讜转 砖驻讬专砖讜 讘住讜祝 驻专拽 讻诇 讛讙讟 砖专讘 谞讞诪谉 讘专 讬爪讞拽 讛讜讗 讞讘讬专讜 砖诇 专讘 讗砖讬 讜讛讜讗 拽讟谉 诪谉 专讘讗 讜讬转讬讘 讗讞讜专讬讛 讚专讘讗 讗"讻 专讘 讬讜住祝 砖讛讜讗 专讘讜 砖诇 专讘讗 讜讛讜讗 讞讘讬专讜 砖诇 专讘讛 讗讬讱 拽诇住讬讛 诇专讘 谞讞诪谉 讜拽"诇:


砖诐 砖诇讜讛 讜讙讜讗诇 讜讙讜讗诇 诇讞爪讗讬谉 讻讜' 讻爪"诇 讜讻谉 讘讻"诪 讘讙诪专讗 讘专砖"讬 讜讘转讜住' 讘讚祝 讝讛 讜讘讚祝 讛砖谞讬 爪"诇 诇讜讛 讜讙讜讗诇 讜讙讜讗诇 诇讞爪讗讬谉:


专砖"讬 讘讚"讛 讝讛 讛谞诪讻专 讻讜' 讜诇讗 诇砖诐 讗诇讜讛讜转 讻爪"诇:


讘讚"讛 砖讚讛 讻讜' 讜诇讗 讻转讬讘 讻讚讬 讻爪"诇 讜讛住"讚:


讘讚"讛 讜讗诐 讙讗诇 讻讜' 砖诪爪讬谞讜 专"砖 讚专讬砖 讟注诪讗 讻讜' 诪讬讜专砖讬诐 诇驻讬 讻讜' 讻爪"诇 讜讛讚"讗:





专砖"砖

讙诪专讗 讗"讚 诇拽讜诇讗 讗诪专讬谞谉 诇讞讜诪专讗 诇"讗. 谞"诇 讚讛"讛 讚诪讘注"诇 讚诇诪讗 诇讗 讙诪专讬谞谉 讻诇诇 讜讗驻讬' 诇讞讜诪专讗 讗诪专讬' 讚谞讙讗诇 诇讞爪讗讬谉 讜讻讚讗诪专 讗讘讬讬 讜讻讚诪讘注"诇 讙讘讬 讘讬转 讞讜诪讛 讛讬讻讗 讚诇讗 讙诇讬 诇"讙 讜诪砖诪注 讚讗驻讬' 诇讞讜诪专讗 讻讙讜谉 讚谞转拽诇拽诇 讛讘讬转. 讗诇讗 讗讟讜 讻讬 专讜讻诇讗 诇讬讞砖讘 讜诇讬讝诇. 讜爪讚 讝讛 讚谞拽讬讟 讛讜讗 诇专讘讜转讗 讚讗驻讬' 讘讝讛 拽诪讘注"诇:



砖诐 诇拽讜诇讗 讝讘谞讬' 讘诪讗讛 讻讜'. 诇拽讜诇讗 讘驻砖讬讟讜转 诪"诇 砖讗诐 谞转谉 讞爪讬 讙专注讜谞讜. 讬讛讗 讚讬谞讜 诇注讘讜讚 讗转 专讘讜 讬讜诐 讗讞讚 讜讗"注 讬讜诐 讗' 讻讚讬谉 诪讬 砖讞爪讬讜 注讘讚 讜讞爪讬讜 讘"讞 诇讘"讛 拽讜讚诐 讞讝专讛 (讜诪驻专砖"讬 讚"讛 诇讞爪讗讬谉 讚诇诪"讻 爪"注 讜注讬' 讘专"谉) 讗诇讗 讗讙讘 诇讞讜诪专讗 谞拽讬讟 讘讻讛"讙: 诪讛 砖讻转讘 讛诪讛专砖"讗 讚讘诪拽讚讬砖 砖讚讛讜 诪讗讬 拽诪讘注"诇 讻讜' 诪讗讬 拽讜诇讗 讜讞讜诪专讗 砖讬讬讱 讘讬讛 讻讜'. 转诪讜讛. 讗) 讻讬讜谉 讚拽讜诇讗 讜讚讗讬 砖讬讬讱 讘讬讛 砖诇讗 讬爪讗 讛讞爪讬讜 诇讻讛谞讬诐 讘讬讜讘诇 讗"讻 砖讬讬讱 砖驻讬专 诇诪讬讘注讬. 讘) 讚砖讬讬讱 讘讬讛 讙诐 讞讜诪专讗 讻讙讜谉 砖谞转拽诇拽诇讛. 讙) 诇"讚 讘诪砖"讻 讚拽诪讘注"诇 讚诇讗 诪爪讬谞讜 讝讛 讘讙诪专讗:



专砖"讬 讚"讛 专讘讜转 讘砖谞讬诐. 讜讻讬 讗驻砖专 诇讛讬讜转 诪专讜讘讜转 注诇 砖砖 讻讜'. 专"诇 讚讗诐 讛讬讛 讛讻讜讜谞讛 注诇 砖谞讬诐 讚诪讙讗讜诇转讜 注讚 讛讬讜讘诇 讛诇"诇 砖谞讬诐 讻讚诪住讬拽 讗诇讗 注"讻 讚拽讗讬 注诇 砖谞讬诐 讚诪讛诪讻专讜 注讚 讛讬讜讘诇 讚谞讜驻诇 注诇讬讛诐 砖驻讬专 讘砖谞讬诐 讚讻讘专 谞讝讻专讜 讘驻住讜拽 砖诇驻谞讬讜 讜驻讬专讜砖讜 讚讗诐 讛讬讜 砖谞讬诐 诪专讜讘讜转 注讜诇讛 诇讻诇 砖谞讛 驻讞讜转 诪讘讗诐 讛讬讜 诪讜注讟讜转 讜诇讻谉 驻专讬讱 讚讬讜转专 注诇 砖砖 诇讗 讛讜讜. 讜讬砖 砖谞讬诐 诪讜注讟讜转 讚拽讗诪专 诇讗 拽讗讬 诇转诪讜讛 注诇 讜讗诐 诪注讟 谞砖讗专 讘砖谞讬诐 讚讜讚讗讬 诪"诇 讘谞诪讻专 讘' 讗讜 讙' 砖谞讬诐 诇驻谞讬 讛讬讜讘诇. 讗诇讗 讛讻诇 拽讗讬 注诇 讗诐 注讜讚 专讘讜转 讘砖谞讬诐 讚讘专讘讜讬讬诐 讗讬谞诐 诇讗 讬讜转专 注诇 砖砖 讜诇讗 驻讞讜转 诪砖砖. 讜讛讗 讚诪讘讬讗 拽专讗 讚讜讗诐 诪注讟 讻讜' 讛讜讗 诪砖讜诐 讘' 讚讘砖谞讬诐 诇专讗讬讛 讚诇讗 拽讗讬 注诇 砖谞讬诐 讚诪讙讗讜诇讛 注讚 讛讬讜讘诇: 讗讱 讻"讝 讗诇讬讘讗 讚专讬讛"讙 讜专"注 讚住"诇 讚谞诪讻专 诇注讜讘讚 讻讜讻讘讬诐 讬讜爪讗 讘砖砖 讗讘诇 诇专讘讬 砖驻讬专 诪转驻专砖 专讘讜转 讬讜转专 注诇 砖砖. 讗讜诇诐 讘诇"讝 讞讝讬谞谉 讚讛住讜讙讬讗 讗讝诇讗 讗诇讬讘讬讬讛讜 诪讚讗诪专 讘住诪讜讱 讛讬讻讗 讚注讘讚 转专讬 讜驻砖 诇讬讛 讚' 讻讜'. 讗诪谞诐 讘注专讻讬谉 驻专砖"讬 讜驻砖 诇讬讛 注讚 讛讬讜讘诇. 诪驻谞讬 讚砖诐 驻讬专砖 讛讻诇 讗诇讬讘讗 讚专讘讬 讜诇讻谉 讙诐 注诇 讜讻讬 讬砖 砖谞讬诐 诪专讜讘讜转 驻讬' 砖诐 讘注"讗 注"砖 讜讚讜"拽 讘讻"讝:



专砖"讬 讚"讛 砖诇讜讛. 讜诪砖诪注 谞诪讬 砖讙讜讗诇 诇讞爪讗讬谉. 讻爪"诇:



专砖"讬 讚"讛 诇驻讬 砖诪爪讬谞讜. 讜讛讻讗 谞诪讬 讬讛讬讘 讻讜'. 讻爪"诇:



专砖"讬 讚"讛 诪讜讻专 砖讚讛 讗讞讜讝讛. 讻讚讻转讬讘 诇驻讬 专讜讘 讛砖谞讬诐. 诇"讬 诇讗讬讝讜 讻讜讜谞讛 诪讘讬讗 拽专讗 讝讛 讚诇讗 讻转讬讘 讗诇讗 注诇 转讞诇转 讛诪讻讬专讛:



转讚"讛 讙讗讜诇转讜. 讛讗 讻讬讜谉 讚讛讜讬 讙讝"砖 讘讬谉 诇拽讜诇讗 讘讬谉 诇讞讜诪专讗 讗讬转 诇谉 诇诪讬诇祝 讻讜'. 诪爪讬谞讜 诇讗讘讬讬 讘驻住讞讬诐 (讻讛) 讚讗诪专 讚讗祝 讚讬诇讬祝 讚讘专 诪讚讘专 讘讙讝"砖 诪"诪 讗诪专讬谞谉 讚讛诇诪讚 讞诇讜拽 拽爪转 诪讛诪诇诪讚 讚诇讛讻讬 诇讗 讻转讘讬' 讘讙讜驻讬'. 讜注诪砖"讻 讘砖讘讜注讜转 (诇讙) 注讜讚 诪拽讜诪讜转 讘砖"住 讻讬讜爪讗 讘讝讛. 讜讛讻讗 讚讗砖讻讞谉 诇注谞讬谉 讛砖讘讬讞 讜讛讻住讬祝 讚讗讝诇讬谞谉 讘讬讛 诇拽讜诇讗 诇讻谉 讬"诇 讙"讻 讚讛讙讝"砖 诇"谞 讗诇讗 诇拽讜诇讗. 讜讻讘专 讛专讗讜谞讜 讛转讜住' 诇注讬诇 (讙 专注"讘) 讙讝"砖 讚讗讬谞讜 讗诇讗 诇讛讞诪讬专:





讛讙讛讜转 讬注讘"抓

讙诪壮 诪砖讻讞转 诇讛 诇讞讜诪专讗. 谞"讘 诇拽讜诇讗 讻驻专砖"讬 砖拽谞讛讜 讘专壮 讜讻讜壮 诇讗 讛住驻讬拽 诇讙诪讜专 注讚 砖注诪讚 讘专' 讚讗"讗 讗讬谉 谞讙讗诇 诇讞爪讗讬谉 讘注讬 诇诪讬讛讘 诇讬讛 诪讗讛 讜讞诪砖讬谉 讚讛讗 诇讗 拽讘诇 诪讬谞讬讛 讗诇讗 讞诪砖讬谉 讻驻拽讚讜谉 讜诪讘注讬 诇讬讛 诇砖诇讜诪讬 诇讻讜诇讬 驻讚讬讜谞讬' 讚讛讜讬 诪讗转谉 讻驻讬 砖谞讬讜 讚讛砖转讗 讘砖注转 讙讗讜诇转讜 讜讗讬讻讗 谞诪讬 诪讻住祝 诪拽谞转讜 讜讗"讗 谞讙讗诇 诇讞爪讗讬谉 讻讚 讝诇 讜拽讗讬 讘诪讗讛 讜讬讛讬讘 诇讬讛 讞诪砖讬谉 讻驻讬 砖谞讬讜 讜驻专讬拽 讞爪讬讜. 讻讬 讛讚专 讗讬讬拽专 诇讗 讗砖讘讞 讗诇讗 驻诇讙讬壮 讚讘专砖讜转讗 讚诪专讬壮 讜讬讛讬讘 诇讬讛 诪讗讛 讚诪讬 讗讬讚讱 驻诇讙讗 讜谞驻讬拽 讜转讜 诇讗 诪讬讚讬 讜讛讬讬谞讜 诇拽讜诇讗:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诪诇诪讚 砖诇讜讛 讜讙讜讗诇 讜讙讜讗诇 诇讞爪讗讬谉. 注讬讬谉 讘"讘 讚祝 拽讙 注"讗 转讚"讛 讜讗诪讗讬 讜注专讻讬谉 讚祝 诇讗 注"讗 转讚"讛 转谞讬 讞讚讗:





驻谞讬 讬讛讜砖注

讘注讬 诪讬谞讬讛 专讘 讛讜谞讗 讘专 讞讬谞谞讗 诪专讘 砖砖转 注"注 讛谞诪讻专 诇注讻讜"诐 讻讜' 讗讜 讚诇诪讗 诇拽讜诇讗 讗诪专讬谞谉 诇讞讜诪专讗 诇讗 讗诪专讬' 讜驻讬专砖"讬 讚讙讗讜诇转 讞爪讗讬谉 讙讜驻讗 讗砖讻讞谉 拽讜诇讗 讜讞讜诪专讗 讜注"讝 讛拽砖讜 讘转讜住驻讜转 讛讗 拽讬"诇 讚讗讬谉 讙"砖 诇诪讞爪讛 讜讻转讘讜 讚诇讗讜 讙"砖 讙诪讜专讛 讛讬讗. 讜讬砖 诇转诪讜讛 讚讛讗 讘注专讻讬谉 讚祝 诇' 诪砖诪注 诇讛讚讬讗 讚讙"砖 讙诪讜专讛 讛讬讗 讚讛讗 讬诇驻讬谞谉 讘讛讗讬 讙"砖 讚砖讚讛 讗讞讜讝讛 讘讛砖讘讬讞 讜讛讻住讬祝 讗讝诇讬谞谉 诇拽讜诇讗 诪注"注 诪讬讛讜 讗讚专讘讗 诪讛转诐 讙讜驻讗 诪讜讻讞 讚诇讗讜 讙"砖 讙诪讜专讛 讛讬讗 讚讛讗 讗讬爪讟专讬讻讜 拽专讗讬 讘讛砖讘讬讞 讜讛讻住讬祝 讘砖讚讛 讗讞讜讝讛 讗诇讗 讗讛讗 讚诪拽砖讬谞谉 讛转诐 诪诪讗讬 讚拽专讗讬 诇拽讜诇讗 讚诇诪讗 诇讞讜诪专讗 讛讜讗 讚诪砖谞讬谞谉 讚讬诇驻讬谞谉 讙讗讜诇转讜 讙讗讜诇转讜 诪注"注 讜讗"讻 讛"诇 讻诪讜 讙讬诇讜讬 诪讬诇转讗 讜注讚讬讬谉 爪"注 讜讬讜转专 谞专讗讬谉 讘讝讛 讚讘专讬 讛专讗讘"讚 讝"诇 砖讛讘讬讗 讛专砖讘"讗 讝"诇 讘讞讚讜砖讬讜 讚讛讗 讚讗诪专讬谞谉 讗"讚 诇拽讜诇讗 讗诪专讬谞谉 诇讞讜诪专讗 诇"讗 讛讬讬谞讜 讚诇注谞讬谉 讛砖讘讬讞 讜讛讻住讬祝 讘砖讚讛 讗讞讜讝讛 讚讗讝诇讬谞谉 诇拽讜诇讗 讬诇驻讬谞谉 砖驻讬专 讛讗讬 讙"砖 诪砖讗"讻 诇注谞讬谉 讙讗讜诇讛 诇讞爪讗讬谉 讚诇讞讜诪专讗 讛讬讗 诇讗 讬诇驻讬谞谉 讛讗讬 讙"砖 讜注讬讬谉 讘住诪讜讱:


转讜住驻讜转 讘讚"讛 讙讗讜诇转讜 讻讜' 讛讗 讻讬讜谉 讚讛讜讬 讙"砖 讘讬谉 诇拽讜诇讗 讘讬谉 诇讞讜诪专讗 讻讜' 讚讗讬谉 讙"砖 诇诪讞爪讛 注讻"诇. 讜讬砖 诇讚拽讚拽 讚诇注讬诇 讚祝 讙' 讘转讜住驻讜转 住讜祝 讚讘讜专 讛诪转讞讬诇 讜讗砖讛 讘驻讞讜转 诪砖"驻 诇讗 诪拽谞讬' 讻转讘讜 讚讗砖讻讞谉 讙"砖 讚诇讗 讗讝诇讬谞谉 讘讬谉 诇拽讜诇讗 讘讬谉 诇讞讜诪专讗 讜诪讬讬转讬 专讗讬讛 诪讙"砖 讚讞讬诇讜诇 讞讬诇讜诇 诪谞讜转专 讜讗驻砖专 讚讗驻"讛 讻转讘讜 讻讗谉 砖驻讬专 讚讘讞讚 注谞讬讬谞讗 诇"诇 讚讙"砖 诇拽讜诇讗 讜诇讗 诇讞讜诪专讗 讘讛讗讬 诪讬诇转讗 讙讜驻讗 诪讬讛讜 诇驻讬专讜砖 讛专讗讘"讚 讝"诇 砖讻转讘转讬 讘住诪讜讱 讗转讬 砖驻讬专 讜拽"诇:


讘讗"讚 讜讗讬 讙"砖 讛讬讗 讗驻讬诇讜 讛讬讻讗 讚诇讗 讙诇讬 谞诪讬 注讻"诇. 讜诇讻讗讜专讛 诪讛讻讗 谞诪讬 诇讗 讗讬专讬讗 讚谞讛讬 讚讙"砖 讙诪讜专讛 讛讬讗 诇注谞讬谉 注"注 讜砖讚讛 讗讞讜讝讛 诪砖讜诐 讚讙"砖 诪讜驻谞讛 讛讜讗 诇讛讻讬 诪砖讗"讻 诇注谞讬谉 讘转讬 注专讬 讞讜诪讛 讗驻砖专 讚诇讗 谞转拽讘诇讛 讗讜转讛 讙"砖 讜讗驻砖专 讚讛转讜住驻讜转 诪诇讬砖谞讗 讚讙诪专讗 讚讬讬拽讜 讚拽讗诪专 讛讬讻讗 讚诇讗 讙诇讬 讜讗讬 诪讚讬谉 讙"砖 讗讬讬专讬 讛"诇 诇诪讬诪专 讗讜 讚讬诇诪讗 讙"砖 诇讗 讙诪讬专 讜注讜讚 讚讛转讜住驻讜转 诇砖讬讟转讬讬讛讜 砖讻转讘讜 讘讻诪讛 讚讜讻转讬 讚讻诇 讛讬讻讗 砖谞转拽讘诇讛 讙"砖 讘转讬讘讜转 讬讚讜注讬谉 讻诇 讛讬讻讗 讚讗砖讻讞谉 讗讜转谉 讛转讬讘讜转 讬砖 诇谞讜 诇诇诪讜讚 讛讙"砖 讻诪"砖 讛转讜住' 讘住讜讻讛 讘讛讛讬讗 讚拽讬讞讛 拽讬讞讛 讬诇驻讬谞谉 注"砖 讜讻讘专 讻转讘转讬 讘讝讛 讘讻诪讛 讚讜讻转讬 诪讬讛讜 讗讻转讬 诇讗 诪讬讬转讬 诪讬讚讬 讚讛讗讬 讗讬讘注讬' 讚讘住诪讜讱 讛讬讬谞讜 诇讘转专 讚驻砖讟讛 专讘 砖砖转 讚讜谞讙讗诇 讻讜诇讜 讜诇讗 讞爪讬讜 讗诇诪讗 讚诇讗 砖讬讬讱 讙"砖 讚讙讗讜诇转讜 讗驻讬诇讜 讘注"注 讗诇讗 诇拽讜诇讗 诇讗讙诪讜专讬 讗砖讚讛 讗讞讜讝讛 诇注谞讬谉 讛砖讘讬讞 讜讛讻住讬祝 讜讗"讻 砖讬讬讱 砖驻讬专 讛讬讻讗 讚讙诇讬 讙诇讬 讜注讬"诇 讚讗注"讙 讚拽讬"诇 讚讗讬谉 讙"砖 诇诪讞爪讛 讗驻"讛 诇讗 砖讬讬讱 诇诪讬诇祝 讛讻讗 诇讞讜诪专讗 讚讗讬谞讜 谞讙讗诇 诪砖讜诐 讚讗讬讻讗 诇诪讬诪专 讗讬驻讻讗 讚讬诇驻讬谞谉 拽"讜 诪诪拽讚讬砖 讚讙讜讗诇 诇讞爪讗讬谉 讘讛拽讚砖 拽"讜 诇讛讚讬讜讟 讻讚讗讬转讗 诇讛讚讬讗 讘诪砖谞讛 讚注专讻讬谉 诇注谞讬谉 砖讚讛 讗讞讜讝讛 讝讛讜 讞讜诪专 讘讛拽讚砖 诪讘讛讚讬讜讟 讜爪"注:


讙诪专讗 讗诪专 讗讘讬讬 讗转"诇 谞讙讗诇 诇讞爪讗讬谉 诪砖讻讞转 诇讛 诇拽讜诇讗 讜诇讞讜诪专'. 讜诇讻讗讜专讛 讛住讜讙讬讗 转诪讜讛 讚讛讗 诪注讬拽专讗 讛讜讬 驻砖讬讟讗 诇讘注诇 讛讗讬讘注讬讗 诪讬讛讗 讚诇拽讜诇讗 讜讚讗讬 讗诪专讬谞谉 讜专讘 砖砖转 驻砖讬讟讗 讚讗驻讬诇讜 诇讞讜诪专讗 谞诪讬 讗诪专讬谞谉 讚讗讬谞讜 谞讙讗诇 讜讗讘讬讬 拽讗诪专 讚讗驻讬诇讜 诇拽讜诇讗 谞诪讬 讗讬讻讗 诇诪讬诪专 讚谞讙讗诇 讜讛"诇 砖诇砖 诪讞诇讜拽讜转 讜住讘专讜转 讛驻讜讻讜转 诪讬讛讜 诇驻诪"砖 讛专砖讘"讗 讝"诇 讘砖诐 讛专讗讘"讚 讝"诇 讚讗讘讬讬 诇住讬讜注讬 诇专讘 砖砖转 讗转讗 讜讟注诪讗 拽讬讛讬讘 讚诇讗 砖讬讬讱 诇讜诪专 诇讞讜诪专讗 诇讗 讗诪专讬谞谉 讻讬讜谉 讚讗驻讬诇讜 谞讙讗诇 谞诪讬 诪砖讻讞转 讞讜诪专讗 讜诇讗 诇注谞讬谉 讚讬谞讗 讗讬讬专讬 注"砖 讗"讻 讛讜讬 讗"砖. 讗诇讗 讚讛专诪讘"诐 讝"诇 驻住拽 诇讛讚讬讗 讻讗讘讬讬 讚谞讙讗诇 诇讞爪讗讬谉 讘讬谉 诇拽讜诇讗 讘讬谉 诇讞讜诪专讗 讛讚专讗 拽讜砖讬讗 诇讚讜讻转讗 砖讛讜讗 谞讙讚 诪砖诪注讜转 讛讗讬讘注讬' 诪讬讛讜 诇驻诪"砖 讘住诪讜讱 讘砖诐 讛专讗讘"讚 讝"诇 讘诇砖讜谉 讛讗讬讘注讬' 讚讛讗 讚讗诪专讬谞谉 讗讜 讚讬诇诪讗 诇拽讜诇讗 讗诪专讬谞谉 讛讬讬谞讜 诇注谞讬谉 讛砖讘讬讞 讜讛讻住讬祝 讚讛讜讬 拽讜诇讗 诪砖讗"讻 讙讗讜诇转 讞爪讗讬谉 注讬拽专 诪讬诇转讗 讚谞讙讗诇 讛讜讬 拽讜诇讗 讜讗讬谞讜 谞讙讗诇 讞讜诪专讗 讗"讻 讗转讬 砖驻讬专 讚讗讘讬讬 住"诇 讚谞讙讗诇 讗注"讙 讚讝讬诪谞讬谉 讚讛讜讬 讞讜诪专讗 讗驻"讛 讘转专 注讬拽专 诪讬诇转讗 讗讝诇讬谞谉 讻讚诪砖诪注 诪讻诇 讛住讜讙讬讗 诇拽诪谉 讚讗讬谞讜 谞讙讗诇 拽专讬谞谉 诇讬讛 讞讜诪专讗 诇注谞讬谉 诪讚转 讛拽"讜 讜驻讬专讻讗 讜讘讝讛 谞转讬讬砖讘' 砖讬讟转 讛专诪讘"诐 讝"诇 讚住"诇 讻讛讗讬 驻讬专讜砖讗 讚讛专讗讘"讚 讝"诇 讜诪讛 砖诇讗 驻讬专砖 讛专讗讘"讚 讙讜驻讗 讻谉 诪讬诇转讗 讚讗讘讬讬 讛讬讬谞讜 诪砖讜诐 讚诇拽讜砖讟讗 讚诪讬诇转讗 诇讗 谞讬讞讗 诇讬讛 诇讛专讗讘"讚 讝"诇 诇讜诪专 讚讗讘讬讬 驻诇讬讙 讗讚专讘 砖砖转 讗诇讗 讚诇驻"讝 拽砖讛 注诇 讛专讗讘"讚 讝"诇 砖诇讗 讛砖讬讙 注诇 讛专诪讘"诐 讝"诇 讘讛讗讬 讚讬谞讗 讚谞讙讗诇 诇讞爪讗讬谉 讜爪"注 讜讘注讬拽专 砖讬讟转 讛专诪讘"诐 讝"诇 讗讘讗专 讘住讜祝 讛住讜讙讬讗 讘住诪讜讱 讜讚讜"拽:


砖诐 讘注讗 诪讬谞讬讛 专讘 讛讜谞讗 讘"讞 诪专讘 砖砖转 讻讜' 讗讜 讚讬诇诪讗 讛讬讻讗 讚讙诇讬 讙诇讬. 讜讬砖 诇讚拽讚拽 诪讗讬 讘注讗 诪讬谞讬讛 诪专讘 砖砖转 驻砖讬讟讗 讚诇专讘 砖砖转 讛讬讻讗 讚讙诇讬 讙诇讬 诪讚讗讬爪讟专讬讱 诇讬讛 诇注讬诇 讘注"注 讛谞诪讻专 诇注讜讘讚 讻讜讻讘讬诐 诇诪讬诇祝 诪讜谞讙讗诇 讻讜诇讜 讜诇讗 讞爪讬讜 讜讬砖 诇讬讬砖讘 讚讜谞讙讗诇 讻讜诇讜 讜诇讗 讞爪讬讜 诇讗讜 诪讬讬转讜专讗 讚专砖讬谞谉 诇讬讛 讗诇讗 诪诪砖诪注讜转 讜诪砖"讛 谞讬讞讗 诇讬讛 诇讗转讜讬讬 诪拽专讗 讚讻转讬讘 讘讙讜驻讗 讗讘诇 诇注讜诇诐 讚诇注谞讬谉 讘转讬 注专讬 讞讜诪讛 砖驻讬专 讘注讗 诪讬谞讬讛 讗讬 讚专砖讬谞谉 讛讗讬 讙"砖 讚讙讗讜诇转讜 讗讜 诇讗 讚谞讛讬 讚诇注讬诇 诇注谞讬谉 注"注 注"讻 讙"砖 讙诪讜专讛 讛讬讗 讻诪"砖 讘住诪讜讱 诪住讜讙讬讗 讚注专讻讬谉 讗诇讗 讚诪住驻拽讗 诇讬讛 讗讬 讛讜讬 谞诪讬 讙"砖 诇讞讜诪专讗 讗讜 诇讗 讻讚驻专讬砖讬转 诪砖讗"讻 讛讻讗 讘注讗 诪讬谞讬讛 砖驻讬专 讗讬 讛讜讬 讙"砖 讗讜 诇讗 讜注讜讚 讻讬讜谉 讚诇讗讜 讙"砖 诪讜驻谞讛 诪砖谞讬 爪讚讚讬谉 讚讛讛讬讗 讚砖讚讛 讗讞讜讝讛 诇讗 诪讜驻谞讛 讚讗讬爪讟专讬讱 诇讙"砖 诪注"注 诇注谞讬谉 讛砖讘讬讞 讜讛讻住讬祝 讜讗"讻 讛讗 拽讬"诇 讚诇诪讬讚讬谉 讜诪砖讬讘讬谉 讜讬诇驻讬谞谉 讘拽"讜 讛讚讬讜讟 诪讛拽讚砖 讚谞讙讗诇 诇讞爪讗讬谉 讻诪"砖 诇注讬诇 诪诪砖谞讛 讚注专讻讬谉 讚拽转谞讬 讝讛 讞讜诪专 讘讛拽讚砖 诪讘讛讚讬讜讟 讜诪砖"讛 拽讗诪专 讛讬讻讬 讚讙诇讬 讙诇讬 讚讞讜诪专 讛拽讚砖 诪讛讚讬讜讟 讜讛讬讻讗 讚诇讗 讙诇讬 讬诇驻讬谞谉 拽"讜 讛讚讬讜讟 诪讛拽讚砖 讻谉 谞"诇 讜注讬讬谉 讘住诪讜讱:


砖诐 讗"诇 诪诪讚专砖讜 砖诇 专"砖 谞诇诪讚 砖诇讜讛 讜讙讜讗诇 讜讙讜讗诇 诇讞爪讗讬谉 讻讜' 讗讬转讬讘讬讛 讗诐 讙讗诇 讻讜' 诇讗 拽砖讬' 讛讗 专"砖 讛讗 专讘谞谉. 讜讬砖 诇转诪讜讛 讚讻讬讜谉 讚专讘 砖砖转 讙讜驻讗 诪住讬拽 讚专讘谞谉 驻诇讬讙讬 注诇讬讛 讚专"砖 讗"讻 讗诪讗讬 驻砖讬讟 诪注讬拽专讗 诪诪讚专砖讜 砖诇 专"砖 讜诇讗 驻砖讬讟 诪诪讗讬 讚讗讬转诪专 诪砖诪讬讛 讚专讘谞谉 讘讛讚讬' 讚讗讬谉 谞讙讗诇 诇讞爪讗讬谉 讜讚讜讞拽 诇讜诪专 讚专讘 砖砖转 住"诇 讻专"砖 讚讚专讬砖 讟注诪讗 讚拽专讗 讚讛讗 讘注诇诪讗 诇讗 拽讬"诇 讚讚专砖讬' 讟注诪讗 讚拽专讗. 讜讛谞专讗讛 讘注讬谞讬 讚讛讻讬 拽讗诪专 专讘 砖砖转 诪诪讚专砖讜 砖诇 专"砖 诪讜讻讞 诪讬讛讗 讚诇讬转 诇讬讛 讙"砖 讚讙讗讜诇转讜 诇注谞讬谉 讘转讬 注专讬 讞讜诪讛 讚讗诇"讻 诇讗 讛讜讬 砖讬讬讱 诇诪讬讚专砖 讟注诪' 讚拽专讗讬 讘讛讻讬 讚诪砖讜诐 讚讬驻讛 讻讞讜 讛讜专注 讻讞讜 讚讘转讬 注"讞 讬讜讻讬讞 讗注"讻 讚讘讘注"讞 讙讜驻讗 诇讬转 诇讬讛 讙"砖 讚讙讗讜诇转讜 讜讗"讻 诪讚专"砖 谞砖诪注 诇专讘谞谉 讚诇讗 讬诇驻讬谞谉 讛讗讬 讙"砖 讜诇讘转专 讚讗讜转讘讬讛 专讘 讛讜谞讗 讘"讞 诪讘专讬讬转讗 讚拽转谞讬 讘转讬 注"讞 讬讜讻讬讞 讗诇诪讗 讚讬诇驻讬谞谉 讙"砖 讚讙讗讜诇转讜 诪讛讚专 诇讬讛 专讘 砖砖转 诇讗 拽砖讬讗 讛讗 专"砖 讛讗 专讘谞谉 讻讚诪砖诪注 专讬砖讗 讚讘专讬讬转讗 讚诇讗 讚专砖讬谞谉 讟注诪讗 讚拽专讗 讚诪砖讜诐 讚讬驻讛 讻讞讜 讛讜专注 讻讞讜 讗讚专讘讗 讬诇驻讬谞谉 拽"讜 讗讬驻讻讗 讜讗"讻 诇专讘谞谉 谞诪讬 诇讗讜 诇拽讜砖讟讗 讚诪讬诇转讗 驻住讬拽讗 诇讛讜 讘讘转讬 注"讞 讚讗讬谞讜 谞讙讗诇 诪讙"砖 讚讙讗讜诇转讜 讗诇讗 讗讬诇讜 诇讗 谞讗诪专 拽讗诪专 讗讬 诇讗讜 拽专讗 讚讗诐 讙讗诇 讬讙讗诇谞讜 讘诪拽讚讬砖 讛讜讬 讬诇驻讬谞谉 讘讘转讬 注"讞 讚讗讬谞讜 谞讙讗诇 讚讛讗 讗讬谉 诇讛砖讬讘 讜讗讚专讘讗 讗讬讻讗 谞诪讬 拽"讜 讗讘诇 诇讘转专 讚讻转讬讘 讘诪拽讚讬砖 讚谞讙讗诇 讘讘转讬 注"讞 谞诪讬 诇讗 讬诇驻讬谞谉 讛讗讬 讙"砖 讻讬讜谉 讚讗讬谞讜 诪讜驻谞讛 诪砖谞讬 爪讚讚讬谉 讻讚驻专讬砖讬转 讜讗"讻 诇诪讬讚讬谉 讜诪砖讬讘讬谉 讜讗讬谉 诇讱 驻讬专讻' 讙讚讜诇讛 诪讝讜 讚讬诇驻讬谞谉 拽"讜 讛讚讬讜讟 诪讛拽讚砖 讚谞讙讗诇 讻讚诪砖诪注 诪诪转谞讬转讬谉 讚注专讻讬谉 讚讝讛 讞讜诪专 讘讛拽讚砖 诪讘讛讚讬讜讟 讗诇诪讗 讚讝讛 讞讜诪专 讜转讜 诇讗 讜讗"讻 砖驻讬专 驻砖讬讟 诇讬讛 专讘 砖砖转 讚诪诪讚专砖讜 砖诇 专"砖 谞砖诪注 诇专讘谞谉 讻讚驻专讬砖讬转 讜讛讗"砖 谞诪讬 讚专讘 讛讜谞讗 讘"讞 讙讜驻讗 讗祝 注诇 讙讘 讚讗讜转讘讬讛 诇专讘 砖砖转 诪讛讗讬 讘专讬讬转讗 讚拽转谞讬 讘讛讚讬讗 讚讗讬谞讜 谞讙讗诇 讗驻"讛 拽诪讬讘注讬讗 诇讬讛 诪注讬拽专讗 诪砖讜诐 讚诪住驻拽' 诇讬讛 谞诪讬 讗讬 拽转谞讬 讛讻讬 诇拽讜砖讟' 讚诪讬诇转' 讗讜 讗讬诇讜 诇讗 谞讗诪专 拽讗诪专 诪"诪 讗讜转讘讬讛 诇专讘 砖砖转 诪砖讜诐 讚讛讜讬 住讘专 讚专讘 砖砖转 讚拽讗诪专 诪诪讚专砖讜 砖诇 专"砖 诇讗 讛讜讬 讬讚注 讛讗讬 讘专讬讬转讗 讚讞讻诪讬诐 诪讬讛讜 诇诪讗讬 讚诪讬讬转讬 住转诪讗 讚转诇诪讜讚讗 讘转专 讛讻讬 讘专讬讬转讗 讚拽转谞讬 讘讛讚讬讗 讚讗讬谞讜 谞讙讗诇 讛讬讬谞讜 诇拽讜砖讟' 讚诪讬诇转讗 讚讬诇驻讬谞谉 讙"砖 讚讙讗讜诇转讜 讜专讘 砖砖转 诇讗 讛讜讬 讬讚注 讛讗讬 讘专讬讬转讗 讻谉 谞"诇 谞讻讜谉 讜注讬讬谉 讘住诪讜讱 讜讚讜"拽:


转讜住驻讜转 讘讚"讛 讗讬转讬讘讬讛 驻讬专讜砖 诪住讬驻讗 讻讜' 注讬讬谉 讘讞讬讚讜砖讬 诪讛专砖"讗 讝"诇. 讜讘诇讗"讛 谞"诇 讚驻砖讬讟讗 诇讛讜 讚诇讗 驻专讬讱 诪专讬砖讗 讚讘讛讗 讜讚讗讬 讛讜讬 讬讚注 讚诇讗 拽砖讬讬谉 讗讛讚讚讬 讚讛讗 驻砖讬讟讗 诇谉 讘讻讜诇讛 转诇诪讜讚讗 讚专讘谞谉 驻诇讬讙讬 讗讚专"砖 讘诪讗讬 讚讚专讬砖 讟注诪讗 讚拽专讗 讗讘诇 诪住讬驻讗 驻专讬讱 砖驻讬专 讚诪砖诪注 诇讬讛 讚诪讬诇转讗 讚驻住讬拽讗 讛讜讗 讚讘注"讞 讗讬谉 谞讙讗诇 诇讞爪讗讬谉 诪讚拽转谞讬 讘转讬 注"讞 讬讜讻讬讞 讗诇诪讗 讚诪讬诇转讗 讚驻砖讬讟讗 讛讬讗 讜讛讬讬谞讜 诪砖讜诐 讚讚专砖讬谞谉 讙"砖 讚讙讗讜诇转讜 讜讘讛讗 诪讬诇转讗 诇讗 讗砖讻讞谉 讚驻诇讬讙讬 专"砖 讜专讘谞谉 讘讛讗 讜诇讗 讛讜讬 讬讚注 讛谞讱 讘专讬讬转讗 讚诪讬讬转讬 住转诪讗 讚转诇诪讜讚讗 讘住诪讜讱 讻谉 谞"诇:





讬诐 砖诇 砖诇诪讛

诪住拽讬谞谉 讘住讜讙讬讗 讘注讬 诪讬谞讬' 专讘 讛讜谞讗 讘专 讞讬谞谞讗 诪专讘 砖砖转 注讘讚 注讘专讬 讛谞诪讻专 诇讙讜讬 谞讙讗诇 诇讞爪讗讬谉 讗讜 讗讬谞讜 谞讙讗诇 诇讞爪讗讬谉 讙讗讜诇转讜 讙讗讜诇转讜 诪砖讚讛 讗讞讜讝讛 讙诪专 诪讛 砖讚讛 讗讞讜讝讛 讗讬谞讜 谞讙讗诇 诇讞爪讗讬谉 讗祝 讛讗讬 谞诪讬 讗讬谞讜 谞讙讗诇 诇讞爪讗讬谉 讗讜 讚诇诪讗 诇拽讜诇讗 讗诪专讬' 讚谞讙讗诇 诇讞爪讗讬谉 讻讚诇拽诪'. 诇讞讜诪专讗 诇讗 讗诪专讬' 讚讗讬谞讜 谞讙讗诇. 讗"诇 诇讗讜 讗诪专转 讛转诐 讙讘讬 注"注 砖谞诪讻专 讘讙谞讬讘转讜 谞诪讻专 讻讜诇讜 讜诇讗 讞爪讬讬' 讛"谞 谞讙讗诇 讻讜诇讜 讜诇讗 讞爪讬讬' 讗诪专 讗讘讬讬 讗转"诇 谞讙讗诇 诇讞爪讗讬谉 诪砖讻讞转 诇讛 诇拽讜诇讗 讜诇讞讜诪专讗 诇拽讜诇讗 讝讘谞讬' 讘诪讗讛 讜讬讛讬讘 诇讬' 讞诪砖讬谉 驻诇讙讬 讚讚诪讜 讜诪砖讘讞 讜拽诐 注诇 诪讗转谉 讗讬 讗诪专转 谞讙讗诇 诇讞爪讗讬谉 讬讛讬讘 诇讬' 诪讗讛 讜谞驻拽 讚讛讗 讻讬 讗讬讬拽专 诇讗 讘专砖讜转讬' 讚诪专讬' 讗诇讗 驻诇讬讙讗 讜讗诐 讘讗 注讻砖讬讜 诇讙诪讜专 驻讚讬讜谞讜 讬讛讬讘 诇讬 诪讗讛 讜谞驻讬拽 讜讗讬 讗诪专转 讗讬谉 谞讙讗诇 诇讞爪讗讬谉 讗"讻 讻讜诇讜 讘专砖讜转讜 讚诪专讬' 讗讬讬拽专 讜讬讛讬讘 诇讬' 注讜讚 诪讗讛 讜讞诪砖讬谉 讚讛讜讬 诪讗转讬讬诐 讜驻专讬讱 讜讛讗诪专转 谞转专讘讛 讻住驻讜 诪讻住祝 诪拽谞转讜 驻讬' 讛讬讻讬 讚讗砖讘讞 讗讬谉 诪讞砖讘讬谉 诇讜 讗诇讗 讻砖注转 诪拽谞转讜. 讜诪砖谞讬 讻讙讜谉 讚讗讜拽讬专 讜讝诇 讜讗讜拽讬专:


诪砖讻讞转 诇讬' 诇讞讜诪专讗 讝讘谞讬 讘诪讗转谉 讬讛讬讘 诪讗讛 驻诇讙讬 讚讚诪讬 讜讗讬讻住祝 讜拽诐 注诇 诪讗讛 讗讬 讗诪专转 谞讙讗诇 诇讞爪讗讬谉 讬讛讬讘 诇讬' 讞诪砖讬谉 讜谞驻拽 讜讗讬 讗诪专' 讗讬谉 谞讙讗诇 诇讞爪讗讬谉 讗"讻 诇讗 拽谞讛 讛讗讚讜谉 诪讜转' 诪讗讛 砖谞转谉 诇讜 讘转讜专转 驻讚讬讜谉 讗"讻 讛谞讱 诪讗讛 驻讬拽讚讜谉 谞讬谞讛讜 讙讘讬 讬讛讬讘 诇讛讜 谞讬讛诇讬' 讜谞驻拽 讻' 讛专诪讘"诐 讘讛讱 讚讗讘讬讬 讛讗 驻砖讬讟讗 诇注讬诇 讚讗讬谞讜 谞讙讗诇 诇讞爪讗讬谉 讜专讗讬转讬 讘住驻专 拽专讬讬转 砖讻转讘 注诇 讚讘专讬 讛专诪讘"诐 砖讻转讘 讜讬砖 诇讜 诇诇讜转 讜诇讙讗讜诇 注爪诪讜 诪谉 讛讙讜讬 讜讙讜讗诇 诇讞爪讗讬谉 讜讗注"讙 讚诪住讬拽 专讘 砖砖转 讛转' 讚讗讬谞讜 讙讜讗诇 诇讞爪讗讬谉 讻讬 讛讬讻讬 讚讗诪专讬' 谞诪讻专 讻讜诇讜 讜诇讗 讞爪讬讬' 讛"谞 谞讙讗诇 讻讜诇讜 讜诇讗 讞爪讬讬' 讜讻转讬讘 谞诪讬 讛讙讬注 讬讚讜 讚诪砖诪注 讚讗讬谞讜 诇讜讛 讜讙讜讗诇 讗驻"讛 谞"诇 讚住"诇 诇专讘 讝"诇 讚讻讬讜谉 讚讗讘讬讬 拽讗诪专 讘转专 讛讻讬 讗转"诇 谞讙讗诇 诇讞爪讗讬谉 讜讻讜' 诪砖诪注 讚讛讻讬 讛讜讬 讛讬诇讻转' 讜讻讬讜谉 讚讙讜讗诇 诇讞爪讗讬谉 诇讜讛 谞诪讬 讜讙讜讗诇 讜讗驻砖专 谞诪讬 诇讜诪专 讚讛讗 讚诪住讬拽 专讘 砖砖转 讚讗讬谞讜 谞讙讗诇 诇讞爪讗讬谉 讛讬讬谞讜 注"讬 讗讞专讬诐 讚拽专讗 讜谞讙讗诇 讗讗讞专讬诐 拽讗讬 讻讚讗诪专讬' 诇注讬诇 讗讘诇 注"讬 注爪诪讜 谞讙讗诇 诇讞爪讗讬谉 讜讛讬讬谞讜 讚讻转讘 讛专讘 讝"诇 讜讙讜讗诇 诇讞爪讗讬谉 讜讻讬讜谉 讚讙讜讗诇 诇讞爪讗讬谉 诪砖诪注 砖讛拽驻讬讚' 转讜专讛 诇讞讝专 砖诇讗 讬讟诪注 讘讬谉 讛讙讜讬诐 讜诇讛讻讬 诇讜讛 谞诪讬 讜讙讜讗诇 讜讚讞拽讬谞谉 拽专讗 诇讜诪专 讚讛砖讬讙讛 讬讚讜 注"讬 讛诇讜讜讗讛 拽讗诪专 讜讚讘专讬讜 讗讬谉 诪住驻讬拽讬谉 诇讬 谞讛讬 讚拽讬"诇 诪拽讘诇转 讛讙讗讜谞讬诐 讻诇 讗诐 转"诇 讛诇讻讛 讛讜讗 讛讬讬谞讜 讘讚讘专 砖注讜诪讚 讻讘专 讘讘注讬讬讗 讗"讻 讞砖讘讬谞谉 讛讗讬 转"诇 讘驻砖讬讟讜转 讗讘诇 诇讞诇讜拽 注诇 讛专讗砖讜谞' 诪砖诪注 讻诇诇 诇讬砖谞讗 讚讗转"诇 讙诐 诪讛 砖专爪讛 诇讞诇拽 讘讬谉 讗讞专讬诐 诇注爪诪讜 讘讙诪专' 诇讗 诪爪讬谞讜 砖讜诐 注谞讬谉. 讜注讜讚 讗"讻 讛"诇 诇讗讘讬讬 诇诪讬诪专 讗驻讬' 讗转"诇 讗讬谞讜 谞讙讗诇 诇讞爪讗讬谉 注"讬 注爪诪讜 谞讙讗诇 诇讞爪讗讬谉 讜诪砖讻讞' 诇讛讜 诇拽讜诇讗 讜诇讞讜诪专讗 讜诪讚诇讗 讗诪专 讛讻讬 砖"诪 讚讚专讱 讗转"诇 讘注诇诪讗 拽讗诪专 讜诇驻专讜砖讬 谞诪讬 讛讱 讘注讬讬讗 讚专讘 讛讜谞讗 讚讘注讬 诪专讘 砖砖转 谞讙讗诇 诇讞爪讗讬谉 讻讜'. 诇拽讜诇讗 讗诪专讬谞谉 诇讞讜诪专讗 诇讗 讗诪专讬谞谉 诪讛讜 拽讜诇讗 诪讛讜 讞讜诪专讗. 讜注"讻 谞专讗' 诇讬 讚讗讬谉 谞讙讗诇 诇讞爪讗讬谉 讜讗诐 讬讘讗 爪讚拽 讬讜专谞讜 讛讚专讱 讗砖专 谞诇讱 讘讜 砖讗讬谉 讚讬谉 注讘讚 注讘专讬 谞讜讛讙 注转讛 讻讬 讗讬谞' 讻讜'.


讘注讗 诪讬谞讬讛 专讘 讛讜谞讗 讘专 讞讬谞谞讗 诪专讘 砖砖转 讛诪讜讻专 讘讬转 讘讘转讬 注专讬 讞讜诪讛 谞讙讗诇 诇讞爪讗讬谉 讗讜 讗讬谉 谞讙讗诇 诇讞爪讗讬谉 驻讬' 讛诪讜讻专 讘讬转 讘讘转讬 注专讬 讞讜诪讛 砖讛讜讗 谞讙讗诇 注讚 砖谞讛 讜诇讗 讬讜转专 谞讙讗诇 诇讞爪讗讬谉 讗诐 谞转谉 讞爪讬 讚诪讬讜 讘转讜讱 砖谞讛 诪驻专讬拽 驻诇讙讬 讗讜 诇讗 讙讗讜诇转讜 讙讗讜诇转讜 诪砖讚讛 讗讞讜讝讛 讙诪专讬谞谉 诪讛 砖讚讛 讗讞讜讝讛 讗讬谞讜 谞讙讗诇 诇讞爪讗讬谉 讗祝 讛讗讬 谞诪讬 讗讬谞' 谞讙讗诇 诇讞爪讗讬谉 讗讜 讚诇诪讗 讛讬讻讬 讚讙诇讬 讙诇讬 讜讛讬讻讗 讚诇讗 讙诇讬 诇讗 讙诇讬 讜诪住讬拽 讚驻诇讬讙讬 讘转谞讗讬 讚转谞讬讗 讞讚讗 谞讙讗诇 诇讞爪讗讬谉 讜转谞讬' 讞讚讗 砖讗讬谞' 谞讙讗诇 诇讞爪讗讬谉 讜诪讜拽讬 讛讗 讚讗讬谞讜 谞讙讗诇 诇讞爪讗讬谉 讻专讘谞谉 讜谞讙讗诇 诇讞爪讗讬谉 讻专"砖 讜讛诇讻讛 讻专讘谞谉 讜讻谉 驻住拽 讛专诪讘"诐 转讜 诪住讬拽 讗讬转讬讘讬' 讘讻诇 讙讗讜诇讛 转转谞讜 诇专讘讜转 讘转讬诐 讜注讘讚 注讘专讬 诪讗讬 诇讗讜 讘转讬 注专讬 讞讜诪讛 诇讗 讘转讬 讞爪专讬诐 讘转讬 讞爪专讬诐 讘讛讚讬' 讻转讬讘 讘讛讜 注诇 砖讚讛 讛讗专抓 讬讞砖讘 讛讛讜讗 诇拽讜讘注讜 讞讜讘讛 讜讗诇讬讘讗 讚专' 讗诇讬注讝专 讚转谞讬讗 讜讙讗诇 讗转 诪诪讻专 讗讞讬讜 专砖讜转 讗转讛 讗讜诪专 专砖讜转 讗讜 讗讬谞讜 讗诇讗 讞讜讘讛 转"诇 讜讗讬砖 讻讬 诇讗 讬讛讬' 诇讜 讙讜讗诇 讜讻讬 讬砖 讗讚诐 讘讬砖专讗诇 砖讗讬谉 诇讜 讙讜讗诇讬诐 讗诇讗 讝讛 砖讬砖 诇讜 讜讗讬谞讜 专讜爪讛 诇讬拽讞 砖讛专砖讜转 讘讬讚讜 讚讘专讬 专' 讬讛讜砖注 专' 讗诇讬注讝专 讗讜诪专 讬讙讗诇 讗转 诪诪讻专 讗讞讬讜 讞讜讘讛 讗转讛 讗讜诪专 讞讜讘讛 讗讜 讗讬谞讜 讗诇讗 专砖讜转 转"诇 讘讻诇 讙讗讜诇讛 转转谞讜 讛讻转讜讘 拽讘注讜 讞讜讘讛 讗诪专讬 诇讬' 专讘谞谉 诇专讘 讗砖讬 讜讗诪专讬 诇讛 专讘讬谞讗 诇专讘 讗砖讬 讘砖诇诪讗 诇诪"讚 诇专讘讜转 讘转讬 注专讬 讞讜诪讛 讛讬讬谞讜 讚讻转讬讘 讘讻诇 讗诇讗 诇诪"讚 诇专讘讜转 讘转讬 讞爪专讬诐 诪讗讬 讘讻诇 拽砖讬讗. 讜诪"诪 诇注谞讬谉 讛诇讻讛 拽讬"诇 讻讛讱 驻砖讬讟讜转讗 讚专讘 砖砖转 讚讗讬谞讜 谞讙讗诇 讘拽专讜讘讬' 讜诇讗 讞讬讬砖讬谞谉 诇讛讗讬 拽讜砖讬' 讻讬 诪"诪 诇讗 注诇讜 讚讘专讬讜 讘转讬讜讘转' 讗诇讗 拽讜砖讬' 讘注诇诪讗 讜讛讬讗 注讜诪讚转 注诇 驻专拽讛 讘砖讬谞讜讬讬' 讜讻诪讜 砖讞讬诇拽 专"讞 讘驻"讛 住讬' 拽诇"讗 讜讻谉 驻住拽 谞诪讬 讛专诪讘"诐 讚讗讬谞讜 谞讙讗诇 诇拽专讜讘讬' 讜讗祝 讚讚讞讬 讗诇讬讘' 讚专讘 砖砖转 讜诪讜拽' 讛讗讬 讘专讬讬转' 砖讻诇 讙讗讜诇讛 转转谞讜 讗诇讬讘讗 讚专' 讗诇讬注讝专 诇拽讜讘注讛 讞讜讘讛. 诪"诪 诇讗 拽讬"诇 讛讻讬 讗诇讗 讻专' 讬讛讜砖注 砖讗讬谞讜 讗诇讗 专砖讜转 讜讻谉 驻住拽 讛专诪讘"诐 讜诪"诪 诪讜讚讛 讘注"注 讛谞诪讻专 诇讙讜讬 讚讛讜讬 讞讜讘讛 讻讚讗讬转' 讘住讜讙讬' 转讜 诪住讬拽 讗讬转讬讘讬' 讗讘讬讬 诪讛 转"诇 讬讙讗诇谞讛 讬讙讗诇谞' 讬讙讗诇谞' 砖诇砖 驻注诪讬诐 诇专讘讜转 讻诇 讛讙讗讜诇讜转 砖谞讙讗诇讜转 讻住讚专 讛讝讛 诪讗讬 诇讗讜 讘转讬 注专讬 讞讜诪讛 讜注"注 诇讗 讘转讬 讞爪专讬诐 讜砖讚讛 讗讞讜讝讛 讘转讬 讞爪专讬' 讜砖讚讛 讗讞讜讝讛 讘讛讚讬' 讻转讬讘 注诇 砖讚讛 讛讗专抓 讬讞砖讘 讻讚讗诪专 专讘 谞讞诪谉 讘专 讬爪讞拽 诇拽专讜讘 拽专讜讘 拽讜讚诐 讛"谞 诇拽专讜讘 拽专讜讘 拽讜讚诐:

讙诪'. 讘注讗 诪讬谞讬讛 专讘 讛讜谞讗 讘专 讞讬谞谞讗 诪专讘 砖砖转 注讘讚 注讘专讬 讛谞诪讻专 诇注讜讘讚 讻讜讻讘讬诐, 谞讙讗诇 诇讞爪讗讬谉 讗讜 讗讬谞讜 谞讙讗诇 诇讞爪讗讬谉 讜讻讜'.
讘注谞讬谉 讙讗讜诇讛 诇讞爪讗讬谉
讗
讬住讜讚 讛讚讬讜谉 讚讙讗讜诇讛 诇讞爪讗讬谉
诇讻讗讜专讛 讛讚讬谉 讚讙讗讜诇讛 诇讞爪讗讬谉 转诇讜讬 讘讙讚专 讛讚讬谉 讚讙讗讜诇讛. 讚讛专讬 讛专砖讘"讗 (讚"讛 讗讬 讗诪专转) 讛讘讬讗 诪讛讙诪' 讘讘"诪 (注讝:) 讚讘驻专注讜谉 讞讜讘 讚注诇诪讗 讛诇讜讛 讘讜讚讗讬 讬讻讜诇 诇驻专讜注 诇讞爪讗讬谉, 讜讝"诇 讜讗诪专 专讘讗 讛讗讬 诪讗谉 讚讗讜讝驻讬讛 诪讗讛 讝讜讝讬 诇讞讘专讬讛 讜驻专注讬讛 讝讜讝讗 讝讜讝讗 驻专注讜谉 讛讜讬, 讗诇讗 讚讗讬转 诇讬讛 转专注讜诪转 讙讘讬讛 注讻"诇. 讗诪谞诐 讗诐 讛讙讗讜诇讛 讛讜讬 诪注砖讛 拽谞讬谉 讗讝讬 诪住转讘专 讚讗讬谞讜 谞讙讗诇 诇讞爪讗讬谉. 诇驻讬"讝 谞专讗讛 讚诪讛讗 讚砖讚讛 讗讞讜讝讛 讗讬谞讜 谞讙讗诇 诇讞爪讗讬谉 谞讬转谉 诇诇诪讜讚 讚讙讗讜诇转 砖讚讛 讗讞讜讝讛 注"讬 讛诪讜讻专 讗讬谞讜 讞诇讜转 砖诐 驻专注讜谉 讞讜讘. 讗诇讗 讚讛拽讜谞讛 砖讚讛 讗讞讜讝讛 讛讜讬 讛讘注诇讬诐 讛讙诪讜专讬诐 注诇 讛砖讚讛, 讗诇讗 讚讛转讜专讛 谞讜转谞转 诇诪讜讻专 讝讻讜转 诇拽谞讜转 讗讜转讜 讘讞讝专讛 注"讬 讙讗讜诇讛. 讜诪讻讬讜谉 讚讙讚专 讙讗讜诇转 砖讚讛 讗讞讜讝讛 讛讜讬 拽谞讬谉 讞讚砖 砖驻讬专 诪讜讘谉 诇诪讛 讗讬谞讜 谞讙讗诇 诇讞爪讗讬谉.
讜讬讜爪讗 诪讝讛 讚住驻讬拽转 讛讙诪' 讛讗诐 注讘讚 注讘专讬 谞讙讗诇 诇讞爪讗讬谉 讗讜 诇讗 转诇讜讬 讘讙讚专 讛讚讬谉 讚讙专注讜谉 讻住祝. 讚讗诐 讙专注讜谉 讻住祝 讛讜讬 讙专注讜谉 讘砖讬注讜专 讚砖讜讜讬讜转 讛注讘讚 讚注讻砖讬讜 讜讗讬谞讜 拽砖讜专 诇砖注讘讜讚 讚讞诇 注诇 讛注讘讚 讘砖注转 讛诪讻讬专讛, 讗讝讬 讗讬谉 讻讗谉 讞诇讜转 驻专注讜谉 讞讜讘 讻诇诇 讜讗讬谞讜 谞讙讗诇 诇讞爪讗讬谉. 讗讘诇 讗诐 讙专注讜谉 讻住祝 讛讜讬 诪讻住祝 讛拽谞讬谉, 讜讘讬讗专谞讜 诇注讬诇 讚讛住讘专讗 讘讝讛 讛讜讗 讚讛讻住祝 讛讝讛 讬爪专 砖注讘讜讚 注诇 讛注讘讚 诇注讘讜讚 诇讗讚讜谉, 讗讝讬 讬"诇 讚讬砖 诇讙专注讜谉 讻住祝 讞诇讜转 讚驻专注讜谉 讞讜讘, 讜讗"讻 诪住转讘专 讚讛注讘讚 谞讙讗诇 诇讞爪讗讬谉 讻诪讜 讘驻专注讜谉 讞讜讘 讚注诇诪讗.
讜诇驻讬"讝 谞专讗讛 诇讘讗专 讗转 驻讬专讜砖 专砖"讬 讘讛诪砖讱 讛住讜讙讬讗. 讚讛专讬 讛讙诪' 讛拽砖讛 讚讗讜诇讬 讛讙讝"砖 讘讬谉 砖讚讛 讗讞讜讝讛 诇注讘讚 注讘专讬 讞诇 专拽 诇拽讜诇讗 讗讘诇 诇讗 诇讞讜诪专讗. 讜专砖"讬 (讚"讛 讗讜 讚讬诇诪讗 诇拽讜诇讗) 驻讬专砖 讗转 讛讙诪' 讻驻砖讜讟讛 讜讝"诇 讚讙讗讜诇转 讞爪讗讬谉 讬砖 讘讛 诇讛拽诇 讜诇讛讞诪讬专 讻讚诇拽诪讬讛 讜讛讬讻讗 讚讛讜讬 拽讜诇讗 诇讙讘讬讛 讗诪专讬谞谉 讚谞讙讗诇 讜讛讬讻讗 讚讛讜讬 讞讜诪专讗 讗诪专讬谞谉 讚讗讬谞讜 谞讙讗诇 讻讚讗诪专 拽专讗 讙讘讬 讛砖讘讬讞 讜讛讻住讬祝 讚讗讝诇讬谞谉 诇拽讜诇讗 注讻"诇. 讗讘诇 讛专诪讘"谉 (讚"讛 讗讜 讚讬诇诪讗) 讛拽砖讛 注诇 专砖"讬 讚讛讬讻谉 诪爪讬谞讜 讚讬砖 讚专砖讗 讚专拽 谞诇诪讚 诇拽讜诇讗 讗讘诇 诇讗 诇讞讜诪专讗 讜讝"诇 讜讗讬谞讜 诪讞讜讜专 诇讬 讚讗讬 讙诪专讬谞谉 讙"砖 注"讻 讘讬谉 诇拽讜诇讗 讘讬谉 诇讞讜诪专讗 讙诪专讬谞谉 讻讬 讛转诐 讜讗讬谉 讙讝讬专讛 砖讜讛 诇讞爪讗讬谉 注讻"诇. 讜诇讻谉 讛专诪讘"谉 讘讬讗专 讚讛讙诪' 讛拽砖讛 讚讗讜诇讬 讙讝"砖 讚讬砖 讘讜 讞讜诪专讗 诇讗 讙诪专讬谞谉 讻诇诇 诇讙讘讬 注讘讚 注讘专讬 讜讝"诇 讜诪砖诪注 讚讛讻讬 驻讬专讜砖讗 讗讜 讚讬诇诪讗 讻讬 讙诪专讬谞谉 砖讜诐 讙"砖 讛谞讬 诪讬诇讬 诇讛拽诇 注诇 讛注讘讚 砖诪爪讬谞讜 砖讛拽讬诇讛 讛转讜专讛 注诇讬讜, 讗讘诇 讙"砖 讝讜 砖讛讬讗 诇讛讞诪讬专 注诇讬讜 诇讗 讙诪专讬谞谉 诇讛 注讻"诇. 讜诇讻讗讜专讛 驻讬专讜砖 专砖"讬 爪专讬讱 讘讬讗讜专.
讜谞专讗讛 诇讘讗专 讚专砖"讬 驻讬专砖 讗转 讛住讜讙讬讗 注"驻 讛讬住讜讚讜转 讛谞"诇. 讚讛讬讬谞讜 讚专砖"讬 讛讘讬谉 讚住驻讬拽转 讛讙诪' 讘谞讜讙注 诇讙讗讜诇讛 诇讞爪讗讬谉 转诇讜讬 讘讙讚专 讚讙专注讜谉 讻住祝, 讛讗诐 讛讜讬 驻专注讜谉 讞讜讘 砖诇 讛讻住祝 讚讛讗讚讜谉 谞转谉 讘转讞讬诇讛, 讗讜"讚 讛讜讬 拽谞讬谉 讞讚砖 注"驻 讛砖讜讜讬讜转 讛注讘讚 讚讛砖转讗. 讜专砖"讬 讛讘讬谉 讚讛住驻拽 讛讝讛 转诇讜讬 讘住讜讙讬讬转 讛讙诪' 诇注讬诇 讘谞讜讙注 诇注讘讚 讚谞诪讻专 讘诪谞讛 讜讛砖讘讬讞 讗讜 注讘讚 讚谞诪讻专 讘诪讗转讬诐 讜讛讻住讬祝. 讜讻诪讜 砖讘讬讗专谞讜 诇注讬诇, 诪住拽谞转 讛讙诪' 讛讬讗 讚讬砖 讘' 讚讬谞讬诐 讚讙专注讜谉 讻住祝 讜讬砖 诇注讘讚 讛专砖讜转 诇讘讞讜专 讘讗讬讝讛 讚专讱 讛讜讗 专讜爪讛 诇讙专讜注 讜诇爪讗转 诇讞讬专讜转, 讚讛讬讬谞讜 讚讛讜讗 讬讻讜诇 诇讙专讜注 诪讻住祝 讚拽谞讬谉 讗讜 诪讛砖讜讜讬讜转 砖诇讜 讚讛砖转讗. 讜讬"诇 讚讛讚专讻讬诐 讛讗诇讜 讙诐 讛讜讜 讘' 讞诇讜讬讜转 砖讜谞讜转 讚讙专注讜谉 讻住祝. 讚讙专注讜谉 诪讻住祝 讛拽谞讬谉 讞诇 讻驻专讬注转 讞讜讘 讚讛砖注讘讜讚, 诇注讜诪转 讙专注讜谉 诪讛砖讜讜讬讜转 讚讛砖转讗 讚讛讜讬 讞诇讜转 拽谞讬谉 讞讚砖. 讜诇驻讬"讝 砖驻讬专 诪讜讘谉 拽讜砖讬讬转 讛讙诪' 讚转诪讬讚 谞诇讱 诇拽讜诇讗 讘谞讜讙注 诇讙讗讜诇讛 诇讞爪讗讬谉, 讚讛讬讬谞讜 讚讻诪讜 讘注讘讚 讚讛讻住讬祝 讗讜 讛砖讘讬讞 讬砖 诇注讘讚 讛讬讻讜诇转 诇讘讞讜专 讗讬讝讛 讚讬谉 讚讙专注讜谉 讻住祝 讛讜讗 专讜爪讛, 讻诪讜"讻 讘讙讗讜诇讛 诇讞爪讗讬谉 讬砖 诇注讘讚 讛讬讻讜诇转 讛讝讗转 讚讛专讬 讛讻诇 转诇讜讬 讘讙讚专 讚讙专注讜谉 讻住祝. 讜讛讙诪' 讚讞转讛 讚讬砖 讙讝讛"讻 讚谞讙讗诇 讻讜诇讜 讜诇讗 讞爪讬讜.
讜讛专诪讘"谉, 讚谞诪谞注 诪驻讬专讜砖 专砖"讬 讘住讜讙讬讗, 诇讻讗讜专讛 讛讘讬谉 讗转 诪住拽谞转 讛住讜讙讬讗 讚诇注讬诇 讘讗讜驻谉 砖讜谞讛. 讚讛讬讬谞讜, 讚讛讬讻讜诇转 砖诇 讛注讘讚 诇讘讞讜专 诪讗讬讝讛 住讻讜诐 诇讙专讜注 讛讬讻讗 讚讛砖讘讬讞 讗讜 讛讻住讬祝 讛讜讬 讚讬谉 诪住讜讬讬诐 讘砖讬注讜专 讚讙专注讜谉 讻住祝. 讗讘诇 讝讛 讗讬谞讜 讗讜诪专 讚讘讗诪转 讬砖 讘' 讚讬谞诐 砖讜谞讬诐 讘注爪诐 讬住讜讚 讚讬谉 讚讙专注讜谉 讻住祝. 讜诇讻谉 讛专诪讘"谉 讛讘讬谉 讚讗诐 讬砖 讙讝"砖 讚诇讜诪讚讬诐 诪砖讚讛 讗讞讜讝讛 诇注讘讚 注讘专讬 讗讝讬 讛讙讚专 讚讙专注讜谉 讻住祝 讛讜讬 拽谞讬谉 讞讚砖 讜讗讬谉 讟注诐 诇讜诪专 讻诇诇 讚谞讙讗诇 诇讞爪讗讬谉.
讘
讙讚专 讛爪讚 讚讬砖 讙讗讜诇讛 诇讞爪讗讬谉
讛专讗砖讜谞讬诐 谞讞诇拽讜 讘讛讘谞转 讛爪讚 讚注讘讚 注讘专讬 谞讙讗诇 诇讞爪讗讬谉. 讚专砖"讬 (讚"讛 诇讞爪讗讬谉) 驻讬专砖 讜讝"诇 讛讙讬注 讬讚讜 诇讚诪讬 讞爪讬 讙专注讜谞讜 讬转谞诐 讜讬诪注讟 讞爪讬 砖谞讬讜 诪注诇讬讜 注讻"诇. 讜诪讘讜讗专 讚诇驻讬 讛爪讚 讚谞讙讗诇 诇讞爪讗讬谉 讬砖 讞诇讜转 驻讚讬讜谉 诇讞爪讗讬谉 讜讛注讘讚 讗讬谞讜 注讜讘讚 诇砖砖 砖谞讬诐 诪诇讗讬诐. 诪讗讬讚讱 讛专砖讘"讗 讻转讘 讚讗讬谉 讞诇讜转 驻讚讬讜谉 诇讞爪讗讬谉 讻诇诇, 讜讝"诇 讚讗祝 讻砖转讬诪爪讬 诇讜诪专 谞讙讗诇 诇讞爪讗讬谉 讘注讘讚 讗讬谞讜 注讜讘讚 讗转 专讘讜 讬讜诐 讗讞讚 讜讗转 注爪诪讜 讬讜诐 讗讞讚 讜讗诐 拽专拽注 讛讜讗 讻讙讜谉 讘讬转 讘讘转讬 注专讬 讞讜诪讛 讗讬谞讜 谞讜讟诇 讞爪讬 驻讬专讜转讬讜 讗诇讗 讻讜诇讛讜 驻讬专讜转 讚诇讜拽讞 讛讜讜 注讚 讚驻专注 诇讬讛 讻讜诇讬讛 注讻"诇. 讜诪讘讜讗专 讚讛讜讗 讛砖讜讜讛 讗转 讛讚讬谉 讘讘转讬 注专讬 讞讜诪讛 诇讚讬谉 讚注讘讚 注讘专讬, 讜讻诪讜 讚讘讘转讬 注专讬 讞讜诪讛 讗讬谉 讞诇讜转 驻讚讬讜谉 诇讞爪讗讬谉 讻诇诇 注讚 讚讬讛讬讘 讻诇 讚诪讬 讛讘讬转, 讻诪讜"讻 讗讬谉 讞诇讜转 驻讚讬讜谉 讘注讘讚 注讘专讬 诇讞爪讗讬谉 讻诇诇 注讚 讚讬讛讬讘 讻诇 讚诪讬 讙专注讜谉 讛讻住祝. 讜诇驻讬"讝 爪"诇 讚讛爪讚 讚谞讙讗诇 诇讞爪讗讬谉 讛讜讬 讚讬谉 讘拽讘诇转 讛讗讚讜谉, 讚讛讬讬谞讜 讚讛注讘讚 讬讻讜诇 诇讛讻专讬讞 讗转 讛讗讚讜谉 诇拽讘诇 讗转 诪拽爪转 讛讚诪讬诐 注讻砖讬讜 讗驻讬' 讗诐 讛讗讚讜谉 专讜爪讛 诇住专讘 讜诇讜诪专 讚讛讜讗 专拽 专讜爪讛 诇拽讘诇 讗转 讻诇 住讻讜诐 讛讻住祝 讘讘转 讗讞转.729
讜谞专讗讛 诇讘讗专 讚诇驻讬 讛专砖讘"讗 讗注"驻 讚讗讬谉 讞诇讜转 讙讗讜诇讛 诇讞爪讗讬谉, 诪"诪 诇驻讬 讛诪"讚 讚谞讙讗诇 诇讞爪讗讬谉 讬砖 诪注砖讛 讙讗讜诇讛 诇讞爪讗讬谉. 讚讛专讬 诪讘讜讗专 讘讙诪' 讚讗诐 讛讜讗 谞转谉 讞爪讬 讛讚诪讬诐 讜讗讝 讛注讘讚 讛砖讘讬讞, 讚讛注讘讚 爪专讬讱 专拽 诇转转 讗转 讞爪讬 讛讚诪讬诐 讛砖谞讬 诇驻讬 讛砖讬注讜专 砖诇 诪讛 讚谞转谉, 讜诇讗 讻诇 诪讛 讚谞砖讗专 诪讛砖讬注讜专 讚讛砖转讗. 讜讝讛 诪讜讻讬讞 讚讗驻讬' 诇讛专砖讘"讗 讬砖 诪注砖讛 驻讚讬讜谉 诇讞爪讗讬谉 讚拽讜讘注 讗转 讛砖讬注讜专.
讜注讬讬"砖 讘讛诪砖讱 讚讘专讬讜 讚讛专砖讘"讗 讛砖讜讜讛 讗转 讚讬谉 讙讗讜诇转 注讘讚 注讘专讬 诇讞爪讗讬谉 诇讚讬谉 驻讚讬讜谉 讘砖讚讛 讗讞讜讝讛 讚讛拽讚讬砖 讗讜转讜 讘讝诪谉 讚讛讬讜讘诇 谞讜讛讙, 讜讝"诇 讜注讚 讚驻专注 诇讬讛 讻讜诇讛 诪诇讜讛 诇讗 砖拽讬诇 驻讬专讬 讜诇讗 讻诇讜诐, 讜讻"谞 讚注转 讛专砖讘"诐 讘讘"讘 驻' 讘讬转 讻讜专 (拽讙.) 讙讘讬 讛讬讜 砖诐 谞拽注讬谉 注诪讜拽讬诐 讬"讟 讗讬谉 谞诪讚讚讬谉 注诪讛 讜讗拽砖讬' 谞讛讬 讚讘讛讚讬 讗专注讗 诇讗 拽讚砖讬 诇讬拽讚砖讬 讘讗驻讬 谞驻砖讬讬讛讜 讜驻讬' 砖诐 讛专讘 讝"诇 谞讛讬 谞诪讬 砖讗讬谞谉 讘讻诇诇 讛砖讚讛 诇注谞讬谉 驻讚讬讜谉 讬驻讚讜 讘驻谞讬 注爪诪谉 诇讞砖讘讜谉 讘讬转 讝专注 讞讜诪专 砖注讜专讬诐 讘讞诪砖讬诐 砖拽诇 讻住祝 讜谞"诪 砖谞讙讗诇讬谉 讘驻谞讬 注爪诪谉, 讜诇驻讜诐 专讬讛讟讗 拽砖讬讗 诇讬 诇驻讬专讜砖讜 讚讛讗 诪拽讚讬砖 砖讚讛 讗讞讜讝讛 讚讘专讬 讛讻诇 谞讙讗诇 诇讞爪讗讬谉 讜讗驻讬' 讛讜讬 诪讻诇诇 讛砖讚讛 谞讙讗诇 讛讜讗 诇讞爪讗讬谉, 讗诇讗 砖讚注转 讛专讘 讝"诇 讚讛讗 讚讗诪专讬谞谉 讙讜讗诇 诇讞爪讗讬谉 诇讗 砖讬讗诪专 诇讙讝讘专 讛讗 诇讱 讞爪讬 讚诪讬讜 讜转谉 诇讬 讞爪讬 砖讚讛 讚讙讝讘专 讗讜诪专 诇讜 砖讚讛 讛拽讚砖转 讜诇讗 讞爪讬 砖讚讛 讗诇讗 诇讜诪专 砖讬讻讜诇 诇讻讜驻讜 诇拽讘诇 讞爪讬 讛讚诪讬诐 砖注讚 讛讬讜讘诇 讜谞"诪 砖讞爪讬 讛砖讚讛 讗讬谞讜 谞讞诇讟 诇讻讛谞讬诐 讘讬讜讘诇 注讻"诇. 讻诇讜诪专 讚讗注"驻 讚诪讘讜讗专 讘讙诪' 讗爪诇谞讜 讚讛诪拽讚讬砖 砖讚讛讜 讬讻讜诇 诇讙讗讜诇 讗讜转讜 诇讞爪讗讬谉, 讛专砖讘"诐 谞拽讟 讚讛讙诪' 讘讘"讘 (拽讙.) 讚谞讛 讛讗诐 讛谞拽注讬诐 谞诪讚讚讬诐 注诐 砖讗专 讛砖讚讛 讗讜 讚讛诐 谞诪讚讚讬诐 讘驻谞讬 注爪诪诐 诇注谞讬谉 驻讚讬讜谉. 讜讛专砖讘"讗 讛拽砖讛, 讛专讬 讗诐 讛诪拽讚讬砖 砖讚讛讜 讙讜讗诇 诇讞爪讗讬谉, 诇诪讗讬 谞"诪 讗诐 讛谞拽注讬诐 讛讜讜 讞诇拽 诪讛砖讚讛 讗讜 诇讗, 讘讬谉 讻讱 讜讘讬谉 讻讱 讗驻砖专 诇讙讗讜诇 讗讜转诐 讘讬讞讚 注诐 讛砖讚讛 讜讙诐 讗驻砖专 诇讙讗讜诇 讗讜转诐 诇讘讚. 讜讛专砖讘"讗 转讬专抓 讚讛专砖讘"诐 谞拽讟 讚讙讗讜诇讛 诇讞爪讗讬谉 讘讛拽讚砖 讛讜讬 讻诪讜 砖讬讟转讜 讘讙讗讜诇讛 诇讞爪讗讬谉 讘注讘讚 注讘专讬, 讚讛讬讬谞讜 讚讬砖 诪注砖讛 驻讚讬讜谉 讗讘诇 讛驻讚讬讜谉 讞诇 专拽 诇讗讞专 讚谞转谉 讻诇 讚诪讬 讛砖讚讛. 讜诇讻谉 讞砖讜讘 诇讛讙讚讬专 讛讗诐 讛谞拽注讬诐 讛讜讜 讞诇拽 诪讛砖讚讛 讚讛专讬 讗讬谉 讞诇讜转 驻讚讬讜谉 讻诇诇 注讚 讚谞转谉 讻诇 讚诪讬 讛砖讚讛. 讜讛专砖讘"讗 讛讜住讬祝 讚诇驻讬 讛专砖讘"诐 讚讗讬谉 讞诇讜转 驻讚讬讜谉 诇讞爪讗讬谉 讘砖讚讛 讗讞讜讝讛 讚讛拽讚讬砖, 爪"诇 讚讬砖 谞"诪 诇讝讛 讚讙讜讗诇 诇讞爪讗讬谉 讚讛讞爪讬 讚谞转谉 讚诪讬讜 注诇讬讜 讗讬谞讜 谞讞诇讟 诇讻讛谞讬诐 讘讬讜讘诇. 讜专讜讗讬诐 诪讝讛 讚讗驻讬' 诇驻讬 讛讚注讜转 讛讗诇讜 讚讗讬谉 讞诇讜转 讙讗讜诇讛 诇讞爪讗讬谉, 诪"诪 讬讻讜诇 诇讛讬讜转 诪注砖讛 讙讗讜诇讛 注诐 谞"诪 诇砖讬注讜专 讛驻讚讬讜谉 讘注讘讚 注讘专讬, 讜讘砖讬注讜专 讛砖讚讛 讚谞讞诇讟 诇讻讛谞讬诐 讘讬讜讘诇 讘砖讚讛 讚讛拽讚讬砖. 讜注讬讬"砖 讘转讜住' (讘"讘 拽讙. 讚"讛 讜讗诪讗讬) 讚讞讜诇拽讬谉 注诇 讛专砖讘"诐 讘驻讬专讜砖 讛讙诪' 讜诪讘讜讗专 讘讚讘专讬讛诐 讚讙讗讜诇讛 诇讞爪讗讬谉 讘诪拽讚讬砖 砖讚讛讜 讞诇讛 诪讬讚, 讚讛讬讬谞讜 讚讞诇拽 诪讛砖讚讛 讬讜爪讗 诇讞讜诇讬谉 讻砖谞转谉 讞爪讬 诪讛讻住祝.
讜谞诪爪讗 讚讛专砖讘"诐 讜讛转讜住' 谞讞诇拽讜 讘讬住讜讚 讛讚讬谉 讚讙讗讜诇讛 诇讞爪讗讬谉 讘砖讚讛 讗讞讜讝讛 讚讛拽讚讬砖, 讘讗讜驻谉 讚讜诪讛 诇诪讛 讚谞讞诇拽讜 专砖"讬 讜讛专砖讘"讗 讘住讜讙讬讬转谞讜, 讚讛讬讬谞讜 讛讗诐 讬砖 讞诇讜转 驻讚讬讜谉 诇讞爪讗讬谉 讗讜 专拽 诪注砖讛 驻讚讬讜谉 诇讞爪讗讬谉 讘诇讬 讞诇讜转. 讜诪砖诪注 诪讛专砖讘"讗 讚讛讚讬谞讬诐 转诇讜讬讬诐 讝讛 讘讝讛 讜讬砖 讙讚专 讗讞讚 讚讙讗讜诇讛 诇讞爪讗讬谉 诇砖谞讬 讛讚讬谞讬诐. 讻诇讜诪专 讚诇驻讬 讛专砖讘"诐 讬砖 诇讛砖讜讜转 注讘讚 注讘专讬 诇砖讚讛 讗讞讜讝讛 讚讛拽讚讬砖, 讚讘砖谞讬讛诐 讙讗讜诇讛 诇讞爪讗讬谉 驻讬专讜砖讜 诪注砖讛 讙讗讜诇讛 讘诇讬 讞诇讜转.
讗诪谞诐 诇讻讗讜专讛 讗驻砖专 诇讚讞讜转 讗转 转诇讬讬转 讛专砖讘"讗. 讚讛专讬 诪住讘专讗 讬砖 诇讞诇拽 讘讬谞讬讛诐 讜诇讜诪专 讚讘注讘讚 注讘专讬 讗讬谉 讞诇讜转 讙讗讜诇讛 诇讞爪讗讬谉 诇注讜诪转 砖讚讛 讚讛拽讚讬砖 讚讬砖 讞诇讜转 讙讗讜诇讛 诇讞爪讗讬谉. 讚注讘讚 注讘专讬 讛讜讬 讙讘专讗 讗讞讚 讜讘讻谉 诇讬转 讘讜 讞诇讜转 讙讗讜诇讛 诇讞爪讗讬谉 讚讛专讬 讗"讗 砖讞诇讜转 注讘讚 注讘专讬 讜讞诇讜转 讘谉 讞讜专讬谉 讬讞讜诇讜 讘讗讜转讜 讙讘专讗. 诪讗讬讚讱 讛砖讚讛 讗讬谞讜 讙讜祝 讗讞讚 讜谞讬转谉 诇讛转讞诇拽 诇讻诪讛 讜讻诪讛 讞诇拽讬诐, 讜诇讻谉 讗驻砖专 砖讞爪讬 讛砖讚讛 讬讛讬讛 讞讜诇讬谉 讜讞爪讬 讛砖讚讛 讬讛讬讛 讛拽讚砖.
讜讬转讻谉 讚讝讜讛讬 砖讬讟转 讛专诪讘"诐. 讚讘谞讜讙注 诇诪讬 讚讛拽讚讬砖 砖讚讛讜 讜专讜爪讛 诇驻讚讜转讜 讻转讘 讛专诪讘"诐 (驻专拽 讛 诪讛诇讻讜转 注专讻讬谉 讛诇"讘) 讜讝"诇 专爪讛 讛讗讚讜谉 诇诪讻讜专 砖讚讜转 讗讞专讜转 诪砖讚讜转讬讜 讗讜 诇诇讜讜转 讻讚讬 诇驻讚讜转 砖讚讛 讝讜 砖讛拽讚讬砖 讛专砖讜转 讘讬讚讜, 讘讬谉 讘讝诪谉 砖讛讬讜讘诇 谞讜讛讙 讘讬谉 讘讝诪谉 砖讗讬谉 讛讬讜讘诇 谞讜讛讙, 讜讛讜讗 拽讜讚诐 诇讻诇 讗讚诐, 讜讻谉 讗诐 专爪讛 诇讙讗讜诇 讞爪讬讛 讙讜讗诇, 诪讛 砖讗讬谉 讻谉 讘诪讜讻专 诇讛讚讬讜讟, 讝讛 讞讜诪专 讘讛讚讬讜讟 诪讘讛拽讚砖 注讻"诇.730 诪诇砖讜谉 讛专诪讘"诐 "讗诐 专爪讛 诇讙讗讜诇 讞爪讬讛 讙讜讗诇" 诪砖诪注 讚讛讙讗讜诇讛 讞诇讛 诪讬讚 注诇 讞爪讬 讛砖讚讛. 诪讗讬讚讱 讘谞讜讙注 诇注讘讚 注讘专讬 讛专诪讘"诐 (驻专拽 讘 诪讛诇讻讜转 注讘讚讬诐 讛诇"讝) 讻转讘 专拽 "讜讙讜讗诇 诇讞爪讗讬谉" 讻诇砖讜谉 讛讙诪' 讜讝"诇 讛谞诪讻专 诇注讻讜"诐 讗诐 诇讗 讛砖讬讙讛 讬讚讜 诇讙讗讜诇 拽专讜讘讬讜 驻讜讚讬谉 讗讜转讜 讜拽专讜讘 拽专讜讘 拽讜讚诐 砖谞讗诪专 讗讜 讚讜讚讜 讗讜 讘谉 讚讜讚讜 讬讙讗诇谞讜 讜讻讜' 讜讬砖 诇讜 诇诇讜讜转 讜诇讙讗讜诇 讗转 注爪诪讜 诪谉 讛注讻讜"诐 讜讙讜讗诇 诇讞爪讗讬谉 讜讻讜' 注讻"诇. 讜讛诇砖讜谉 "讜讙讜讗诇 诇讞爪讗讬谉" 拽爪转 诪砖诪注 讚讬砖 诪注砖讛 讙讗讜诇讛 诇讞爪讗讬谉 讗讘诇 讛讜讗 爪专讬讱 诇讛砖诇讬诐 讗转 讛诪讞爪讛 讛讗讞专 讻讚讬 砖讛讙讗讜诇讛 转讞讜诇 讘讻诇诇.
讜注讬讬谉 注讜讚 讘专砖讘"讗 讚讻转讘 讚讻诇 讛讗讬讘注讬讗 讘讙诪' 诇讙讘讬 讙讗讜诇讛 诇讞爪讗讬谉 讘注讘讚 注讘专讬 专拽 讛讜讬 砖诇讗 诪讚注转 讛讗讚讜谉, 讗讘诇 诪讚注转 讛讗讚讜谉 讘讜讚讗讬 讛讜讗 谞讙讗诇 诇讞爪讗讬谉, 讜讝"诇 讚讗祝 讻砖转"诇 讚讗讬谞讜 谞讙讗诇 诇讞爪讗讬谉 讛讬讬谞讜 砖讗讬谞讜 讬讻讜诇 诇讻讜祝 讗转 讛讗讚讜谉 诇拽讘诇 驻讚讬讜谞讜 诇讞爪讗讬谉 讗注"讙 讚讘注诇诪讗 讛讜讬 驻专注讜谉 讻讚讗诪专讬谞谉 讘诪爪讬注讗 (注讝:) 驻专注讬' 讝讜讝讗 讝讜讝讗 驻专注讜谉 讛讜讬 讗讘诇 讗讬 讗专爪讬讬讛 讜讗讬转专爪讬 讜拽讘讬诇 诇驻专注讜谉 讗诪讗讬 诇讗 讛讜讬 驻专注讜谉 讻讬讜谉 讚拽讘诇讬' 拽讘诇讬' 注讻"诇. 讜谞专讗讛 诇讘讗专 讚讛专砖讘"讗 讛诇讱 诇砖讬讟转讜 讚谞讙讗诇 诇讞爪讗讬谉 驻讬专讜砖讜 讚讬砖 诪注砖讛 驻讚讬讜谉 讘诇讬 讞诇讜转 驻讚讬讜谉. 讚诇驻讬"讝 诪住转讘专 讚讗驻讬' 讗诐 讗讬谉 诇讻驻讜转 讗转 讛讗讚讜谉 诇拽讘诇 讗转 讛讻住祝 讘转讜专转 诪注砖讛 驻讚讬讜谉, 诪"诪 讗诐 讛讗讚讜谉 诪住讻讬诐, 拽讘诇转讜 诪讛讜讜讛 诪注砖讛 驻讚讬讜谉. 讗诪谞诐 诇驻讬 专砖"讬 讚谞讙讗诇 诇讞爪讗讬谉 驻讬专讜砖讜 讚讞诇讜转 砖诐 讚讛注讘讚 诪砖转谞讛 讜讛讜讗 注讻砖讬讜 讚讜诪讛 诇讞爪讬 注讘讚 讜讞爪讬 讘谉 讞讜专讬谉, 诪住转讘专 讚讛诪"讚 讚讗讬谉 谞讙讗诇 诇讞爪讗讬谉 谞拽讟 讚注爪诐 讛讞诇讜转 讛讝讗转 讚讙讗讜诇讛 诇讞爪讗讬谉 讛讬讗 讘诇转讬 讗驻砖专讬转. 讜讬讜爪讗 诪讝讛 讚诇驻讬 专砖"讬, 讗驻讬' 诪讚注转 讛讗讚讜谉 讗讬谉 谞讙讗诇 诇讞爪讗讬谉 讚讛专讬 讗讬谉 讘讻讞 讛讗讚讜谉 诇讬爪讜专 讞诇讜转 讝讜.
729 讜讻谉 讘讬讗专 讛诪专讜诪讬 砖讚讛 (讚"讛 注讘讚) 讘讚注转 讛专砖讘"讗.
730 讜讬砖 诇讛注讬专 讚讛专诪讘"诐 驻住拽 讚注讘讚 注讘专讬 谞讙讗诇 诇讞爪讗讬谉 专拽 讗诐 谞诪讻专 诇注讻讜"诐, 讗讘诇 讘讛诪砖讱 驻住拽 讚注讘讚 注讘专讬 讚谞诪讻专 诇讬砖专讗诇 讗讬谞讜 谞讙讗诇 诇讞爪讗讬谉. 讜注讬讬谉 讘讝讛 讘讻住"诪 讜讘诇讞"诪.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

